cyanic-selkie/wikianc huggingface dataset:
བོད་ཀྱི་ལོ་ཚིགས་བརྩི་སྲོལ་
མེ་མཁའ་རྒྱ་མཚོའི་བརྩི་སྟངས།
མེ་མཁའ་རྒྱ་མཚོ་ཞེས་པ་ནི་གྲངས་ཀ་ཞིག་གི་མཚོན་བྱེད་ཡིན་ལ། གྲངས་ཀྱི་མངོན་བརྗོད་ལྟར་ན་མེ་ནི་གསུམ་དང་མཁའ་ནི་སྟོང་བ་སྟེ་ཐིག་དང་རྒྱ་མཚོ་ནི་བཞི་ཡི་མིང་གི་རྣམ་གྲངས་སུ་བཤད་པས་མེ་མཁའ་བསྡོམས་པས་གྲངས403ཐོབ་པ་ཡིན། འོ་ན་རིམ་པ་ལྟར་བཀླགས་ན304མ་ཡིན་ནམ་ཞེ་ན། གྲངས་ཀྱི་མངོན་བརྗོད་ནི་བཟློག་སྟེ་བཀླག་དགོས་པས304ལ་ངོས་འཛིན་མི་རུང་ངོ་། ། འབྲི་བགྲང་སྣོན་པ་རང་གི་གཡས། སྒྱུར་བགོད་འཕྲི་བ་གཡོན་ལ་རྩོམ་ཞེས་རྩིས་ཀྱི་སྔོན་འགྲོ་རུ་གསུངས་པ་ལྟར་རོ། ། ཤམྦྷ་ལའི་རིགས་ལྡན་རྒྱལ་པོ་བཅུ་པ་རྒྱ་མཚོ་རྣམ་རྒྱལ་དང་བཅུ་གཅིག་པ་རྒྱལ་དཀས་སྲིད་བསྐྱངས་པའི་ཡུན་ནི་བསྡོམས་ན་བཞི་བརྒྱ་དང་བཅུ་མེད་གསུམ་ཟིན་པས་ཕྱིས་སུ་རིགས་ལྡན་རྒྱལ་བོ་དེ་གཉིས་ཀྱི་ཁྲི་ལོའི་བསྡོམས་གྲངས་མཚོན་བྱེད་ཀྱི་ཐ་སྙད་དུ་གྱུར། དེ་ནི་དཔལ་དུས་ཀྱི་འཁོར་ལོའི་ལུགས་ལྟར་བརྩིས་པ་ཞིག་ཡིན་ལ། མགོ་ཚུགས་དུས་སྤྱི་ལོའི་དབང་དུ་བྱས་ན་སྤྱི་ལོ723ལོ་འགོ་ཚུགས་ཏེ། སྤྱི་ལོ1026ལོ་མཇུག་རྫོགས་པའོ། །
འདས་ལོ་དང་བོད་རྒྱལ་ལོའི་བརྩི་སྟངས།
འདས་ལོ་ཞེས་པ་སྐབས་འདིར་སངས་རྒྱས་ཀྱི་འདས་ལོ་ལ་གོ་ཞིང་དེར་ལུགས་མི་མཐུན་པ་ཧ་ཅང་མང་པོ་ཞིག་ཡོད། གཞན་པའི་འདས་ལོ་དག་ཡིག་ཚོགས་ལ་འཇིགས་ནས་ངོ་སྤྲོད་བྱ་རྒྱུ་མིན་པས་གཞན་ལས་ཤེས་པར་བྱ། འདིར་དེ་དག་ལས་དེང་སང་འཛམ་གླིང་ཡོངས་ལ་རྒྱུགས་ཆེ་བའི་གནས་བརྟན་སྡེ་བའི་ལུགས་སམ་ཁ་ཆེ་པཎ་ཆེན་ཤཱཀྱ་ཤྲཱིའི་ལུགས་ལྟར་ན་སངས་རྒྱས་ཀྱི་འདས་ལོ་ནི་སྤྱི་ལོའི་སྔོན་གྱི་ལོ544པ་ཡིན། དེས་ན་རང་རེའི་ལོ་རྒྱུས་ཡིག་ཆ་དེབ་ཐེར་དཀར་པོ་ལས་སངས་རྒྱས་ཀྱི་འདས་ལོ་ནི་འདི་ལ་གཏུགས་ཡོད། བོད་རྒྱལ་ལོ་ནི་སྤྱི་ལོའི་སྔོན་གྱི་ལོ127སྟེ་བོད་རྒྱལ་ཐོག་མ་གཉའ་ཁྲི་བཙན་པོ་བྱོན་པ་ནས་བཟུང་བརྩིས་པ་ཞིག་ཡིན། ད་སྐབས་ཕྱི་ལོ2016ལོར། འདས་ལོ2559དང༌། བོད་རྒྱལ་ལོ2142བཅས་ལ་ཐོན་ཡོད། ད་སྐབས་བོད་ཡོངས་ལ་ལུགས་འདི་བརྩི་བཞིན་པའང་མང་ཙམ་འདུག
སྤྱི་ལོའམ་ཕྱི་ལོ་དང་སྤྱི་ལོ་སྔོན་གྱི་ལོ་བརྩི་སྟངས།
བརྩི་ཚུལ་འདི་ནི་ཡེ་ཤུའི་ཆོས་ལུགས་ཀྱི་སྟོན་པ་མ་ཤི་ཀའི་འཁྲུངས་ལོའམ་འཁྲུངས་ནས་ལོ་བཞི་ནས་སྤྱི་ལོ་བརྩི་འགོ་ཚུགས་པར་བཤད། འཛམ་གླིང་ན་དར་ཁྱབ་ཆེའི་ཆེ་བའི་ཆོས་ལུགས་ཆེན་པོ་གསུམ་ལས། ཡེ་ཤེས་ཆོས་ལུགས་གི་སྟོན་པ་མ་ཤི་ཀ་ཁོང་དགོངས་གྲངས34པ་ན་སྐུ་གཤེགས། ཡེ་ཤུའི་འཁྲུངས་ལོ་དེ་དང་པོ་བྱས་ནས་དེ་ནས་ཡར་ལུགས་ལྡོག་གིས་བརྩིས་ནས་འགྲོ་བ་ལ་སྤྱི་ལོའི་སྔོན་གྱི་ལོ་ཟེར། ནུབ་ཕྱོགས་པས་ཕྱི་ལོ532དང་རྒྱ་ནག་པས་སྤྱི་ལོ1949ནས་དངོས་སུ་བེད་སྤྱོད་བྱས་པ་ཡིན། བོད་དུ་བཅོས་བསྒྱུར་བྱས་རྗེས་ད་གཟོད་བརྩི་སྲོལ་འདི་ཉིད་དར་བའོ། ། ད་སྐབས་འཛམ་གླིང་ཡོངས་ལ་ཁྱབ་བརྡལ་དུ་སོང་ཡོད་པའི་བརྩི་ཚུལ་ཞིག་ཡིན།།
ལོ་རབས་དང་དུས་རབས་ཀྱི་བརྩི་སྟངས།
དེང་སྐབས་ཀྱི་ལོ་རྒྱུས་ཡིག་ཆ་བཀླག་སྐབས་བརྩི་སྟངས་འདི་བཀོལ་བ་ཅུང་མང་། དེས་ན་བརྩི་ཚུལ་དེ་ནི་ཕྱི་ལོའམ་སྤྱི་ལོ་བརྩི་གཞིར་བཟུང་སྟེ། ལོ10ལ་ལོ་རབས་གཅིག་དང༌། ལོ100རེ་ལ་དུས་རབས་གཅིག་ཟེར། གོམས་སྲོལ་ལ་དུས་རབས་ཤིག་གི་ལོ་སྔོན་མ20ལ་དུས་རབས་ག་གེ་མོའི་མགོ་དང༌། དུས་རབས་ཤིག་གི་མཇུག་གི་ལོ10ལ་དུས་རབས་ག་གེ་མོའི་མཇུག་ཟེར་སྲོལ་ཡོད། དཔེར་ན་ད་སྐབས་ནི་དུས་རབས་ཉེར་གཅིག་པའི་ལོ་རབས་ཉི་ཤུ་པ་ལ་སླེབས་ཡོད་པ་ལྟ་བུའོ། །
ས་སྐྱའི་སྲིད་སྐྱོང་དུས་རབས།
བོད་སིལ་བུའི་སྐབས་ལོ་ 411 རིང་བོད་སྤྱི་ལ་དབང་བའི་རྒྱལ་པོ་གཅིག་ཀྱང་མ་བྱུང་བར། ས་ཁུལ་རེར་སྡེ་དཔོན་རེའི་ཁྱབ་ཁོངས་སུ་ཁྲིམས་མགོ་རང་བཙན་ལྟ་བུར་སོ་སོར་གནས། དེ་ཡང༌། སྲིད་དོན་རྒྱལ་རབས་ཀཀ ལས། བོད་རྒྱལ་ཁབ་སྤྱིའི་ས་མཚམས་ལ་མཉམ་སྦྲེལ་གྱིས་སྲུང་འདོམས་བྱེད་མཁན་མེད་པར། ས་གནས་སོ་སོའི་སྡེ་དཔོན་ནས་རང་སྲུང་བྱས་ཏེ་སྡོད་མུས་ཀྱིས། རབ་བྱུང་གསུམ་པའི་ལྕགས་སྤྲེལ་ 1200 ཙམ་ནས་བོད་ཀྱི་བྱང་ཤར་དང༌། ནུབ་བྱང་སོགས་ཀྱི་ས་མཚམས་ཡས་མས་ཚང་མར་སོག་པོ་ཆིང་གེ་སེ་ཁང་གི་དྲག་པོའི་དབང་ཤུགས་སླེབས་ཏེ་ས་གནས་སྡེ་མགོན་དང༌། ས་བདག་ཁག་གིས་འཕྲལ་སེལ་སོག་པོར་ངོ་སྲུང་ལྟ་བུས་ཐོག་མར་མཇལ་ཞུ་དང༌། ཕྱག་རྟེན་སྤྲོད་པ་དང༌། དེ་ནས་རིམ་པས་འདབ་ནོར་ཞེས་རྟེན་ཆས་ཆུང་ཚག་རེ་སྤྲད་དེ་རང་རང་གི་ས་སྡེའི་ནང་སོག་པོའི་དམག་དང་མི་སྣས་བརྡབས་གསིག་མི་འབྱུང་བའི་དུས་ཡུན་འཕར་འགྱངས་གནས་ཐབས་ཁོ་ནའི་མུར་སྡོད་བཞིན་པར། ས་སྐྱ་དང༌། ཆིང་གེ་སེ་ཁཱང་རྒྱལ་རྒྱུད་དབར་མཆོད་ཡོན་གྱི་འབྲེལ་བ་བྱུང་སྟེ། ཆོལ་ཁ་གསུམ་དུ་གྲགས་པའི་བོད་ཡུལ་ཡོངས་རྫོགས་ས་སྐྱས་དབང་བསྒྱུར་ཞེས་ཟེར།
འཁོན་གྱི་གདུང་རྒྱུད་དུ་གྲགས་པ་བྱུང་ཚུལ།
བོད་ཀྱི་ཡུལ་དུ་ལྷ་སྲིན་དར་བའི་ཚེ། མ་སངས་སྤུན་བདུན་བྱུང་བའི་མཐའ་ཆུང་ཐོག་ཚ་དཔའ་བོ་སྟག་བྱུང་ལ་མོན་བཟའ་མཚོ་རྒྱལ་ཟེར་བ་ཞིག་ཁབ་ཏུ་བསུས་པར་སྲས་གཡའ་སྤངས་སྐྱེས་འཁྲུངས། དེས་སྲིན་པོ་སྐྱ་རེངས་ཁྲག་མེད་བསད། གཡའ་གྲུམ་བསིལ་མ་འཕྲོགས་ཏེ་ཁབ་ཏུ་བཞེས་པར་སྲས་ཤིག་བྱུང་བ་དེ་སྲིན་པོ་དང༌། མ་སངས་འཁོན་པའི་བར་དུ་སྐྱེས་པས་མིང་ལ་ཇོ་བོ་འཁོན་བར་སྐྱེས་སུ་བཏགས། དེའི་རྒྱུད་པ་ལ་འཁོན་གྱི་གདུང་རྒྱུད་གྲགས་ཞེས་གསུངས་པ་ལྟར་འཁོན་དཀོན་མཆོག་རྒྱལ་པོས་དཔལ་ལྡན་ས་སྐྱའི་མགོན་པ་ཕྱག་བཏབ་པ་ནས་བཟུང་ས་སྐྱ་པ་ཞེས་གྲགས་པ་དེ་ཉིད་བྱུང༌། འཁོན་དཀོན་མཆོག་རྒྱལ་འབར་དང༌། རྗེ་བཙུན་བསོད་ནམས་རྩེ་མོ། རྗེ་བཙུན་གྲགས་པ་རྒྱལ་མཚན། དཔལ་ཆེན་འོད་པོ་ཆེ་སྟེ་བཞི་བྱུང༌། དཔལ་ཆེན་འོད་པོ་ཆེ་ལ་རྗེ་བཙུན་ཀུན་དགའ་རྒྱལ་མཚན་དང༌། ཟངས་ཚ་བསོད་ནམས་རྒྱལ་མཚན་གཉིས་འཁྲུངས། རྗེ་བཙུན་ཀུན་དགའ་རྒྱལ་མཚན་ནི་ཆུ་སྟག་སྤྱི་ལོ་༡༡༨༢ ལོར་འཁྲུངས། མཁས་གྲུབ་ཀྱི་བླ་མ་མང་དུ་བསྟེན་ནས་མདོ་སྔགས་རིག་གནས་དང་བཅས་པར་མཁས་པར་གྱུར་ནས་ས་སྐྱ་པཌཎི་ཏ་ཞེས་སྙན་གྲགས་ཅན་དེ་ཉིད་བྱུང་ངོ༌།།
སེ་ཆེན་རྒྱལ་པོ་དང་འགྲོ་འགོན་འཕགས་པའི་བར་གྱི་འབྲེལ་བ།
ཕྱི་ལོ་ ༡༢༥༣ ལོར་ཀུབ་ལའི་ཁཱང་ངམ་སེ་ཆེན་རྒྱལ་པོ་རྒྱལ་ཁྲིར་ཕེབས། དེ་དུས་ས་སྐྱ་འཕགས་པ་བློ་གྲོས་རྒྱལ་མཚན་དགུང་ལོ་ ༡༩ ལ་ཕེབས་པ་ཁཱང་གིས་རང་གི་རྒྱལ་སར་གདན་དྲངས། ཁཱང་གིས་ཟླ་བ་མང་པོའི་རིང་ཆོས་ཕྱོགས་ཀྱི་དཀའ་གནད་མང་པོ་དྲི་བ་ཞུས་པར་ཐོགས་པ་མེད་པར་ལན་འདེབས་མཛད། ལྷག་པར་ཁཱང་གིས་བོད་ཡུལ་ཀླ་ཀློའི་ཡུལ་ལྟ་བུར་ངོས་འཛིན་བྱེད་པས་ན། འཕགས་པས་བོད་རྗེས་གཉའ་ཁྲི་བཙན་པོ་ནས་གླང་དར་བར་གྱི་རྒྱལ་རབས་དང༌། ཆོས་འབྱུང༌། ལོ་ཚིགས། རྒྱ་རྒྱལ་གྱི་སྲས་མོ་གཉིས་སྔ་རྗེས་བོད་ཀྱི་རྒྱལ་པོའི་བཙུན་མོར་དྲག་ཤུལ་གྱིས་བླངས་པ་དང༌། རྒྱའི་གོང་མའང་ཁྲི་ལས་ཕབ་པའི་ལོ་རྒྱུས་རྣམས་ཞིབ་ཏུ་གསུངས་པས། ཁཱང་ཡིད་མ་ཆེས་པར་རྒྱའི་ལོ་རྒྱུས་ཁག་ལ་བཙལ་ནས་དེ་ལྟར་ཐོན་པས། རྒྱལ་པོ་བོད་ལ་དགའ་གུས་ཡི་རང་བར་གྱུར། འཕགས་པས་སོག་རྒྱལ་གྱི་ཞུ་བསྐུལ་བཞིན་སོག་པོའི་སྐད་དང་མཐུན་པའི་སོག་ཡིག་གསར་བཏོད་མཛད། ཀུབ་ལའི་ཁཱང་གིས་འཕགས་པར་གསང་སྔགས་རྡོ་རྗེ་ཐེག་པའི་དབང་བསྐུར་ཐུགས་རྗེས་འཛིན་པར་ཞུ་ཞུས་པས། སྤྱིར་ཁྱེད་ཀྱིས་ཆོས་ཞུ་བའི་དམ་ཚིག་བསྲུང་མི་ཐུབ་ཅིང༌། ད་རེས་ལོ་ཙཱ་བ་མཁས་པ་ཡང་མེད་པས་ཕྱིས་སུ་འཆད་པར་གསུངས་པས། རྒྱལ་པོ་ཁཱང་ན་རེ། དམ་ཚིག་ཅི་བསྲུང་དགོས་ཞུས་པར། དབང་བསྐུར་ཞུས་པ་ནས་བཟུང་བླ་མ་གྲལ་མགོར་བཞུགས། ལུས་ཀྱིས་ཕྱག་འཚལ། ངག་གིས་ཅི་གསུངས་བཀའ་བཞིན་བསྒྲུབས། ཡིད་ཀྱིས་ཐུགས་དང་མི་འགལ་བ་བྱ་དགོས་ཡིན་ཞེས་གསུངས་པས། ཆོས་ཞུ་བའི་དུས་དང༌། རྒྱུན་དུ་བླ་མ་གོང་ལ་བཞུགས། རྒྱལ་རྒྱུད་དང༌། མི་དཔོན། མི་མང་བཅས་ཚོགས་པའི་སྐབས་སུ་རྒྱལ་ཁབ་གནོན་དགོས་པས་རྒྱལ་པོ་གོང་དུ་བཞུགས། བོད་ཕྱོགས་ཀྱི་བྱ་བ་ལ་བླ་མས་ཅི་གསུངས་དང་དུ་བླངས། བླ་མའི་བཀའ་མེད་པར་རྒྱལ་པོས་ལུང་མི་གནང༌། རྒྱ་སོག་གི་ཡུལ་གྲུ་ཀུན་ཏུ་བྱ་བ་ཆེ་ཆུང་གཞན་ལ་བླ་མ་སྙིང་རྗེ་ཆེ་བས་ཞུ་ངོ་འཚོལ་དུ་བྱུང་ན་རྒྱལ་ཁམས་མི་གནོན་པས་བླ་མས་མི་གསུང་བ་བྱ་རྒྱུ་ཞེས་ཞུས་པས་བླ་མས་ཞལ་གྱིས་བཞེས། དེ་ནས་ཡུ་གུར་གྱི་ལོ་ཙཱ་བ་བརྒྱད་ནས་རྒྱལ་པོ་ཁཱང་དང་བཙུན་མོས་གཙོས་བློན་ཆེན་རྣམས་ལ་དཔལ་ལྡན་ས་སྐྱ་བའི་ཁྱད་ཆོས་དཔལ་ཀྱེ་རྡོ་རྗེའི་དབང་བཞི་ཟབ་མོ་ཡོངས་སུ་རྫོགས་པ་ལན་གསུམ་བསྐུར་བར་མཛད། དེ་ནས་བཟུང་སོག་ཡུལ་དུ་གསང་སྔགས་རྡོ་རྗེ་ཐེག་པའི་བསྟན་པ་དབུ་བརྙེས། དེའི་དབང་ཡོན་དང་པོར་བོད་ཡུལ་ཁྲི་སྐོར་བཅུ་གསུམ་གྱི་དབང་རིས་བདག་ཐོབ་དང་བཅས་པ་ཕུལ། དབང་ཡོན་གཉིས་པར་བོད་ཆོལ་ཁ་གསུམ་གྱི་དབང་ལུང་བཅས་པ་ཕུལ། དབང་ཡོན་གསུམ་པར་ཆོས་དུང་དཀར་མོ་རྒྱང་གྲགས་མ་དང༌། རྒྱ་ཡི་མི་ཡུར་ཆེན་མོ་སོགས་ཕུལ། ཏི་ཤྲི་ཞེས་པའི་རྒྱལ་པོའི་དབུ་བླའི་གོ་གནས་ཀྱང་ཕུལ། དེ་ལྟར་འགྲོ་མགོན་ཆོས་རྒྱལ་འཕགས་པ་བློ་གྲོས་རྒྱལ་མཚན་དང༌། སོག་རྒྱལ་ཀུབ་ལའི་ཁཱང་སེ་ཆེན་རྒྱལ་པོའི་སྐབས་སུ་བོད་སོག་མཆོད་ཡོན་གྱི་འབྲེལ་བ་ཐོག་མར་དབུ་བརྙེས་པ་ཡིན་ནོ།། ཕྱི་ལོ་ ༡༣༤༤ བར་མིང་རྒྱལ་རྒྱུད་ཀྱིས་བོད་ལ་འབྲེལ་བ་བྱེད་རྒྱུའི་ཐོབ་ཐང་སོག་པོ་ཆིང་ཁེ་སེ་ཁཱང་གི་སྐབས་སུ་བྱུང་ཚུལ་ཟེར་ཡང༌། ཆིང་ཁེ་སེ་ཁཱང་གི་མི་རྒྱུད་ནས་འཛམ་གླིང་ཡུལ་གྲུ་གང་སར་མངའ་ཐང་རྒྱ་བསྐྱེད་བྱེད་སྐབས་བོད་ཀྱི་ས་ཆ་འགའ་ཤས་ལ་དྲག་པོའི་དབང་ཤུགས་ཀྱི་གྲིབ་མ་ཙམ་སླེབས་ཡོད་ཀྱང༌། དེའི་རྗེས་སྤྱི་ལོ་ ༡༢༥༣ ལོར་ཀུབ་ལའི་ཁཱང་གིས་འགྲོ་མགོན་ཆོས་རྒྱལ་འཕགས་པར་བོད་ཆོལ་ཁ་གསུམ་མངའ་རིས་དང་བཅས་པ་ཕུལ་བ་ནས་བཟུང༌། བོད་སོག་གཉིས་རང་བཙན་གཙང་མའི་མངའ་བདག་གི་གནས་སྟངས་འོག་མཆོད་ཡོན་གྱི་འབྲེལ་བ་བྱུང་བ་དང༌། དེ་རྗེས་ཕྱི་ལོ་༡༣༦༨ ལོར་རྒྱ་ནག་གོང་མ་མིང་ཐེ་ཙུ་སྐབས་ནས་བཟུང་གཞི་ནས་སོག་པོའི་འོག་ནས་རྒྱ་ནག་ལ་རང་བཙན་ཐོབ་པ་ལགས་སོ།།
ཟླ་༤ཚེས་༣ཉིན་
ཟླ་༤ཚེས་༣ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༩༣པ་ཡིན། ལོ་མཇུག་ལ་ད་དུང་ཉིན་༢༧༢ཡོད།
༡༨༦༥ལོ།
༡༨༦༥ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཀན་ལྷོ་བོད་རིགས་རང་སྐྱོང་ཁུལ།
ཀན་ལྷོ་བོད་རིགས་རང་སྐྱོང་ཁུལ་(སྟབས་བདེའི་རྒྱ་ཡིག: 甘南藏族自治州; རྒྱའི་སྒྲ་སྦྱོར: Gānnán Zàngzú Zìzhìzhōu; བོད་ཡིག: -ཀན་ལྷོ་བོད་རིགས་རང་སྐྱོང་ཁུལ།; ཝ་ལེའེ: -Kan-lho Bod-rigs rang-skyong-khul)ནི་ཀྲུང་གོའི་ཀན་སུའུ་ཞིང་ཆེན་གྱི་ལྷོ་རྒྱུད་དུ་ཆགས་པའི་ རང་སྐྱོང་ཁུལ་ཞིག་སྟེ། བསང་ཆུ་རྫོང་དང་རྨ་ཆུ་རྫོང་། ཀླུ་ཆུ་རྫོང་དང་འབྲུག་ཆུ་རྫོང་། ཐེ་བོ་དང་ཅོ་ནེ་སོགས་བོད་རིགས་རྫོང་ཁག་མང་བོས་གྲུབ་པའི་བོད་རིགས་རང་སྐྱོང་ ས་ཁུལ་ཞིག་ཡིན། ཀན་ལྷོ་ཁུལ་གྱི་སའི་རྒྱ་ཁྱོན་ལ་སྤྱི་ལེ་གྲུ་བཞི་མ་༤༠༨༩༨ཡོད་ཅིང་ཁུལ་གྱི་ སྲིད་འཛིན་ལྟེ་གནས་ནི་མདོ་སྨད་གཙོད་གྲོང་ཁྱེར་ཡིན།
བོོད་གདོན་མིའི་རྒྱལ་ཕྲན་རྣམས་དང་དེ་དག་གི་རྗེ་བློན་གྱི་མིང་
འདི་ནི་བོད་གདོད་མའི་དུས་ཀྱི་རྒྱལ་ཕྲན་རྣམས་ཅི་ལྟར་བྱུང་བ་དང་རྒྱལ་ཕྲན་དེ་དག་གིས་གཅིག་གིས་གཅིག་ཕམ་པར་བརྒྱབ་ནས་མཐར་འོ་ལྡེ་སྤུ་རྒྱལ་གྱིས་གཅིག་གྱུར་བྱས་པའི་གོ་རིམ་བརྗོད་ཡོད།
མ་ཡིག
རྒྱལ་པྲན་ཡུལ་ཡུལ་ན། མཁར་བུ་1རེ་རེ་ན་གནསྟེ། རྒྱལ་པྲན་བགྱིད་པ་དང་། རྒྱལ་པྲན་གྱི་བློན་པོ་བགྱིད་པའི་རབ་ལ། ། ཞང་ཞུང་ངར་པའི་རྗོ་པོ་ལིག་སྙ་ཤུར། བློན་པོ་ཁྱུང་པོ་ར་སངས་རྗེ་དང་། སྟོང་ལམ་མ་ཙེ་གཉིས། མྱང་རོའི་པྱེད་ཀར་ན། རྗེ་རྩང་རྗེའི་ཐོད་ཀར། བློན་པོ་སུརུ་དང་གནང་གཉིས། ། ཡུལ་གནུབས་གྱྀ་གླིང་དགུའ་ན་རྗེ་གནུབས་རྗེའི་སྲིས་པ། བློན་པོ་རྨེའུ་དང་གྲོ་གཉིས། ། ཡུལ་མྱང་རོའི་ཤམ་པོ་ན། རྗེ་ལོ་ངམ་གྱི་བྲོམ་ཚ། བློན་པོ་མྱ་དང་བྲེ་གཉིས། ། ཡུལ་སྐྱི་རོའི་ལྗང་སྔོན་ན། རྗེ་སྐྱི་རྗེའི་མང་པོ། བློན་པོ་ཤེ་འུ་དང་སུག་གཉིས། ། ཡུལ་ངས་པོའི་ཁྲ་སུམ་ན། རྗེ་དགུག་གྲིའི་ཟིང་པོ་རྗེ། བློན་པོ་མགར་དང་མཉན་གཉིས། ། ཡུལ་དབྱེ་རོ་ཡུལ་བཞྀ་ན། རྗེ་དབྱེ་རྗེའྀ་མཁར་བ། བློན་པོ་དབོ་དང་རྡུག་གཉིས། ། ཡུལ་འོ་ཡུལ་གྱི་སྤང་ཀར་ན། རྗེ་འོལ་རྗེའྀ་ཟིན་བྲང་ཚ། བློན་པོ་རྔོ་དང་དབའས་གཉིས། ། ཡུལ་རྔེགས་ཡུལ་གྱི་གྲུ་བཞི་ན། རྗེ་རྔོགས་རྗེའྀ་ལ་བྲང། བློན་པོ་སས་པ་དང་མྱང་ནད་གཉིས།། ཡུལ་ཀླུང་རོ་འི་ཡ་སུམ་ན་རྗེ་ནམ་པའི་བུ་གསེང་ཏི། བློན་པོ་མྱང་དང་སྦྲང་གཉིས། ། ཡུལ་སྲིབས་ཡུལ་གྱི་རལ་མོ་གོང་ན། རྗེ་དྲང་རྗེའྀ་རྣོལ་ནམ། བློན་པོ་ཞུག་ཚམས་དང་དབྲད་གཉིས། ། ཡུལ་རྐོང་ལ་བྲེ་སྣར་ན། རྗེ་རྐོང་རྗེའྀ་དཀར་པོ། བློན་པོ་མཁར་པ་དང་ཕ་དྲུག་གཉིས། ། ཡུལ་མྱང་ཡུལ་གྱྀ་རྟ་གསུམ་ན། རྗེ་མྱང་ཙུན་སླང་རྒྱལ། བློན་པོ་འོ་རུ་དང་སྤྲགས་གཉིས། ཡུལ་དགས་2ཀྱི་གྲུ་བཞི་ན། རྗེ་དགས་རྒྱལ་གྱྀ་སྤྲོག་ཟིན། བློན་པོ་ཕོ་གུ་དང་པོག་རོལ་གཉིས། ། ཡུལ་མཆྀམས་ཡུལ་གྱི་དགུའ་ཡུལ་ནའ། རྗེ་མཆིམས་རྗེ་འྀ་ནེ་འུ། བློན་པོ་དང་དང་དིང་དིང་གཉིས། ། ཡུལ་སུམ་ཡུལ་གྱྀ་ཡ་སུམ་ནའ། རྗེ་འབལ་ལྗྀ（རྗེ）མང་རུ་ཏི།བློན་པོ་རླང་དང་ཀམ་གཉིས། ། ཡུལ་འབྲོག་མོ་སྣམ་གསུམ་ནའ། རྗེ་སེ་རེ་ཁྲྀ། བློན་པོ་སྐྱང་རེ་གནག ། ། རྒྱན་པྲན་བཅུ་གཉིས་ན། སེ་རེ་ཁྲི་དང་བཅུ་གསུམ། བློན་པོ་ཉི་ཤུ་རྩ་བཞི་ན། སྐྱང་རེ་གནག་དང་ཉི་ཤུ་རྩ་ལྔ།མཁར་བཅུ་གཉིས་ན། དབུ་ལྡེ་དམ་པ་དང་བཅུ་གསུམ། ཡུལ་བཅུ་གཉྀས་ན། བྱང་ཀ་སྣམ་བརྒྱད་དང་བཅུ་གསུམ། རྒྱལ་དགུའ་སྔོ（བློན）བཅུ།བློན་དགུའ་མཆིམས་བཅུ་ཞེས་བྱ་སྟེ། དེ་ཡན་ཆད་ཡ་ཡོགས3ནི། གདོད་བྱིན་རུམ་4གྱི་ནྀ་རྐྱེན་ཞེས་བྱ་སྟེ། གནའ་ཡུལ་ཡུལ་ན་རྒྱལ་པྲན་དང་། བློན་པོ་འདྀ་ལྟར་བབ་སྟེ། མྱི་མང་གྀ་རྗེ། ཡུལ་ཆེ་འི་བདག་བྱེད་བྱེད་པ་ལས། རྒྱལ་པོ་བཙན་པ་དང་། བློན་པོ་འཛངས5པ་དཀུའ་འོ་ཆེ་6རྣམས་ཀྱིས། གཆིག་ཤེས་གཆིག7བརླག་སྟེ། འབངས་སུ་བཀུག་ན། མཐའ་མ་འོ་ལྡེ་སྤུ་རྒྱལ8གྱྀ་དབུ་རྨོག9མ་ཐོབ་སྟེ། ནར་ནྀ་ལྷ་ནར་གྱིས་མནརད10ཐུན་ནྀ་རྗེ་ཐུན་གྱིས་བཐུན་11ཏེ། བཀུག་གོ ། །
དཀའ་འགྲེལ།
1.མཁར་བུ། མཁར་ཏེ་མཁར་རྫོང་། 2.དགས། དྭགས་ཏེ་དྭགས་པོ་ཞེས་པ་སྔོན་དབུས་གཙང་གི་ཚོ་ཁག་ཅིག་ལ་ཟེར་ཞིང་།དེང་སང་བོད་རང་སྐྱོང་ལྗོངས་ཀྱི་རྒྱ་ཚ་དང་གླང་ཞེས་པའི་རྫོང་གཉིས་སུ་གཏོགས་ཤིང་། ལ་དྭགས་ཞེས་པའི་ཡུལ་དེ་ལའང་ཨེ་མི་འཇུག ཅེས་ཀྱང་སྙམ། 3.ཡ་ཡོགས། ཡ་ཐོགས་ཏེ་གདོད་ཀྱི་བསྐལ་པ་ཡ་ཐོག་གི་དུས། 4.བྱིན་རུམ། བྱིན་རིམ་སྟེ་བྱིན་རླབས་སམ་མཐུ་སྟོབས་སམ་ནུས་པ་དང་ལྡན་པ་རིམ་བྱོན། ཞེས་པའི་དོན་ལ་འཇུག་པ་འདྲ། 5.འཛངས། མཛངས་དང་དོན་གཅིག 6.དཀུའ་འོ་ཆེ། མཐུ་བོ་ཆེ་ཐམས་ཅད་ཅེས་པ་དང་མཚུངས་ཏེ་སྟོབས་འབྱོར་དང་ཐབས་བཀོད། སྒྱུ་རྩལ་སོགས་ལྡན་པའི་མི་འཇོན་ཐང་ཅན་ལ་ཟེར། 7.གཆིག་ཤེས་གཆིག གཅིག་གིས་གཅིག་ཅེས་པ་དང་དོན་མཚུངས། 8.འོ་སྡེ་སྤུ་རྒྱལ། སྤྱིར་ཐ་སྙད་འདི་བོད་རྒྱལ་ཐོག་མ་རྗེ་གཉའ་ཁྲི་བཙན་པོར་འཇུག་གི དེ་ཡང་འོ་ལྡེ་ནི་གཉའ་ཁྲི་བཙན་པོའི་མཚན་གཞན་ཞིག་དང་། སྤུ་རྒྱལ་ནི་གྲི་གུམ་བཙན་པོ་སྐུ་གཤེགས་རྗེས་ནས་བྱུང་བའི་ཐ་སྙད་ཅིག་ཡིན་ཏེ། མིང་དེ་གཉིས་ལྷན་དུ་སྦྱར་ནས་གཉའ་ཁྲི་བཙན་པོའི་གདུང་རྒྱུད་སྤྱི་སྟོན་པར་གྲགས་ཀྱང་། གོང་གསལ་ཚིག་དོན་ལ་ལར་ཐ་སྙད་དེ་ནི་གདོད་ཀྱི་རྒྱལ་ཕྲན་རྣམས་ནས་མོས་ཤིང་བརྩོན་པའི་གོ་འཕང་མངོན་པར་འཕགས་པ་ཞིག་ཡིན་པ་འདྲ། 9.དབུ་རྨོག གོ་འཕང་སྟེ་མཚན་སྙན་གྲགས་དང་སྟོབས་དབང་ཐང་གི་དོན། 10.ནར་ནི་ལྷ་དར་གྱིས་མནརད། ནར་ནི་ལྷ་དར་བས་མནར་ཞེས་པའི་དོན། 11.ཐུན་ནི་རྗེ་ཐུན་གྱིས་བཐུན། མཐུན་པ་ནི་རྗེ་པོ་རྣམས་མཐུན་པས་མཐུན་ཞེས་པའི་དོན།
ནང་དོན་མདོར་བསྟན་པ།
དེ་ཡང་བོད་མིའི་འབྱུང་ཁུངས་ཐད་མཁས་པའི་དགོངས་བཞེད་དུ་མ་མཆིས་ཀྱང་། ཇི་སྐད་དུ། སྟོད་གཡའ་རི་དང་གངས་རིའི་ཆ་རྫིང་དང་འདྲ་བ་ནི་མངའ་རིས་སྐོར་གསུམ། བར་བྲག་དང་སྤང་ལྗོངས་ཀྱི་ཆ་ཡུར་བ་དང་འདྲ་བ་ནི་དབུས་གཙང་རུ་བཞི། སྨད་རྩི་ཤིང་དང་ནགས་ཚལ་གྱི་ཆ་ཞིང་དང་འདྲ་བ་ནི་མདོ་ཁམས་སྒང་དྲུག  ཅེས་གྲགས་པའི་བོད་དང་བོད་ཆེན་པོའི་ཡུལ་གྲུ་འདིར་གདོད་ཀྱི་དུས་ནམ་ཞིག་གི་ཚེ་ན་ཕ་སྤྲེའུ་དང་མ་བྲག་སྲིན་གཉིས་འདུས་པ་ལས་ཕྲུ་གུ་མང་དུ་འཕེལ་ཅིང་། དེ་དག་གིས་དཀའ་ལས་ཁག་པོའི་ངང་ཡ་ཐོག་རིང་མོའི་ནམ་ཟླ་བརྒྱུད་ནས་རིམ་གྱིས་མིའི་འགྲོ་བར་གྱུར་ལ། གྱུར་ནས་ཀྱང་སེ་དང་། རྨུ། ལྡོང་། སྟོང་། དབྲ། འདྲུ་བཅས་རུས་ཆེན་དྲུག་སྟེ་བོད་མིའུ་གདུང་དྲུག་ཅེས་བྱ་བར་གྱེས་པ་དང། དེ་ནས་ཀྱང་རྒྱལ་ཕྲན་ནམ་ཚོ་ཁག་བཅུ་གཉིས་དང་བཞི་བཅུ་ལ་སོགས་པར་གྱེས་ཏེ་རང་ས་རང་བདག་དང་རང་འགོ་རང་འཛིན་གྱིས་གནས་ཤིང་། དེ་རྣམས་ཀྱིས་སྐབས་འགར་ཕན་ཚུན་བར་མཐུན་པའི་མནའ་བོར་ཅིང་མཛའ་བའི་གཉེན་བསྒྲིགས་པ་དང་། སྐབས་འགར་སྡང་བའི་འཁོན་བཟུང་བ་དང་དྲག་པོའི་གཡུལ་བཤམས་པའི་ཚུལ་གྱིས་དུས་འདའ་བར་བྱས་ཏེ་ཧ་ལམ་གནམ་རི་སྲོང་བཙན་ལ་ཐུག་གི་བར་འཚོ་ཞིང་གཞེས་པ་གོང་གི་སློབ་ཚན་དུ་གསལ་བ་ལྟ་བུའོ། །
མི་རོ་རྩེ་སྒྲུང་
སྒྲུང་གཏམ་འཚོ་བའི་མེ་ལོང་།《མི་རོ་རྩེ་སྒྲུང་།》ངམ་《མི་རོ་གསེར་སྒྲུང་།》ཞེས་པའི་གླེང་གཞི་འདུས་པས་ལེ་ཚན་ཉེར་ལྔའི་བདག་ཉིད་ཅན་འདི་ནི་སློབ་དཔོན་ཀླུ་སྒྲུབ་ཀྱིས་མཛད་པའི་རོ་ལངས་གསེར་འགྱུར་གྱི་ཆོས་སྒྲུང་ཉེར་གཅིག་པར་དཔེར་བལྟས་ཏེ། བོད་རང་གི་གཏམ་རྒྱུད་མང་པོ་བསྣན་ཏེ་གྲུབ་པ་ཞིག་རེད།
འདིར་རོ་སྒྲུང་གི་གཏམ་རྒྱུད་ལ་བརྗོད་བྱ་རྗོད་བྱེད་གཉིས་ཆར་འབྲི་སྣོན་བྱས་པ་མཐོང་ཐུབ་ཀྱང་། སྒྲུང་ཕལ་མོ་ཆེའི་ནང་དུ་བོད་མིའི་བསམ་སྟངས་དང་སྤྱོད་ཚུལ་སོགས་གསལ་བར་བསྟན་པས་བོད་རིགས་རང་ཉིད་ཀྱི་རྩོམ་རིག་ཅིག་ཏུ་གྲུབ་ཡོད། འདིའི་བརྗོད་བྱ་ནི་སྔོན་ས་ཆ་ཞིག་ན་སྒྱུ་མ་མཁན་སྤུན་བདུན་ཡོད་པ་ལ། དེ་དང་མི་རིང་བའི་ས་ན་གསལ་བྱེད་དང་དོན་གྲུབ་ཅེས་པའི་ཕུ་ནུ་གཉིས་ཡོད།
དེར་ཕུ་ནུ་གཉིས་མཚན་འགྲོས་ཀྱིས་ཡུལ་ལ་སླེབས་པ་དང་དོན་གྲུབ་རྟ་མཆོག་ཅིག་ཏུ་སྤྲུལ་ཏེ་གསལ་བྱེད་ཀྱིས་ཁྲིད་ནས་འཚོང་དུ་ཕྱིན། དེའི་ཚེ་སྒྱུ་མ་མཁན་སྤུན་བདུན་གྱིས་གསལ་བྱེད་སྤུན་གཉིས་བྲོས་པས་ཁོ་ཚོས་སྒྱུ་མ་སྤྲུལ་སྟངས་ཤེས་ཡོད་པར་ངེས་ཟེར་ནས་ཚོང་དཔོན་བདུན་དུ་སྤྲུལ་ཏེ་གསལ་བྱེད་སྤུན་གཉིས་ཀྱི་སྒོ་རྩར་སླེབས། གསལ་བྱེད་ཀྱིས་སྒྱུ་མ་མཁན་ཡིན་པ་མ་ཤེས་པར་ཁོ་ཚོར་སྣེ་ལེན་བྱས་ཤིང་ཁོ་ཚོར་རྟ་མཆོག་དེ་བཙོངས།
སྒྱུ་མ་མཁན་རྣམས་ཀྱིས་རྟ་མཆོག་དེ་དོན་གྲུབ་ཡིན་པ་ཤེས་པར་དགའ་ཚོར་ཆེན་པོས་ཁྲིད་དེ་འགྲོ་བའི་སྐབས་ཤིག་ན། གློ་བུར་དུ་རྟ་མཆོག་དེ་འབྲོ་སྐབས་ཤིག་བྱུང་ནས་བྲོས་ཕྱིན་པ་ལ་ཁོ་ཚོས་རྗེས་དེད་ནས་ཟིན་ལ་ཁད་པའི་སྐབས་ཆུ་བོ་ཞིག་དང་འཕྲད་དེ་རྟ་མཆོག་ཉ་ལ་སྤྲུལ་ནས་བྲོས། ཁོ་ཚོ་སྲམ་བདུན་དུ་སྤྲུལ་ནས་ཟིན་ལ་ཁད་པའི་སྐབས་ཉ་དེ་ཕུག་རོན་ཞིག་ཏུ་སྤྲུལ་ཏེ་བྲོས་པ་ལ་ཁོ་ཚོ་ཁྲ་བདུན་དུ་སྦྲུལ་ཏེ་རྗེས་དེད།
ཕུག་རོན་དེ་བྲག་ཕུག་ཅིག་ཏུ་བྲོས་པ་ལ་དེར་སློབ་དཔོན་ཀླུ་སྒྲུབ་ཀྱིས་སྒྲུབ་པ་བྱེད་པ་དང་མཇལ་སྐྱེས་ཞུས་ཏེ་ཕྲེང་བའི་མདོ་འཛིན་ལ་སྤྲུལ་ནས་བསྡད། ཁོ་ཚོ་རྔོན་པ་བདུན་དུ་སྦྲུལ་ནས་བྲག་ཕུག་དེར་སླེབས་ཤིང་སློབ་དཔོན་ལ་ཕུག་རོན་གར་ཡོད་དྲིས་ཀྱང་སློབ་དཔོན་གྱིས་ཅི་ཡང་མ་གསུངས་པ་ལ་འབུ་སྲིན་བདུན་དུ་སྦྲུལ་ཏེ་སློབ་དཔོན་གྱི་སྐུ་ལུས་ལ་འཚེ་བར་བརྩམས་པ་ན། དོན་གྲུབ་ཀྱིས་སློབ་དཔོན་གྱི་སྐུ་ལུས་ལ་ཞབས་འདྲེན་ཞུ་མི་རུང་སྙམ་སྟེ་མྱུར་དུ་ཁྱིམ་བྱ་ཞིག་ཏུ་སྤྲུལ་ནས་འབུ་བདུན་ག་བསད་པས་མི་རོ་བདུན་དུ་གྱུར།
སློབ་དཔོན་ཐུགས་འགྱོད་ཆེར་སྐྱེས་པ་དོན་གྲུབ་ཀྱིས་ཅི་གསུངས་བཀའ་བཞིན་སྒྲུབ་པར་ཞུས། སློབ་དཔོན་གྱིས་འོ་ན་སྡིག་སྒྲིབ་སྦྱོང་བ་ལ་དུར་ཁྲོད་བསིལ་བའི་ཚལ་དུ་རོ་དངོས་གྲུབ་ཅན་བྱ་བ་ཞིག་ཡོད་པ་དེ་ལོན་ན་དགོས་འདོད་ཐམས་ཅད་ཡོངས་སུ་འགྲུབ་ཐུབ་པ་དེ་ལེན་དུ་མངགས།
ཁོའི་མིང་ལ་བདེ་སྤྱོད་བཟང་པོར་བཏགས། ཁོ་ལ་སྟ་རེ་ཟླ་བ་དཀར་པོ། རྐྱང་པ་སྟོང་ཤོང་ཁྲ་མོ། ཐག་པ་རྒྱ་ཁྲེས་ཁྲ་པོ། མར་ཟན་ཟོས་པས་འཛད་མེད་རྣམས་གནང་ནས་རོ་ལེན་དུ་བཏང་བ་ཡིན་ལ། དེའི་རྗེས་ཀྱི་དམངས་སྒྲུང་ཉེར་བཞི་ནི་རོ་དངོས་གྲུབ་ཅན་གྱིས་བཤད་པ་ཡིན་ནོ།
༈ རོ་ལངས་ཀྱི་སྒྲུང་ཉེར་ལྔ་པ་དང་བོད་ཀྱི་རོ་སྒྲུང་། རྒྱ་ཡེ་བཀྲ་བྷོ
དོན་ཚན་དང་པོ། རྒྱ་གར་གྱི་རོ་ལངས་ཀྱི་སྒྲུང་ཉེར་ལྔ་པ། དཔའ་མོ་ཡག།
འཛམ་གླིང་རྒྱལ་ཁབ་ཁག།
རྒྱལ་ཁབ།
ཟླ་༤ཚེས་༤ཉིན་
ཟླ་༤ཚེས་༤ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༩༤པ་ཡིན། ལོ་མཇུག་ལ་ད་དུང་ཉིན་༢༧༡ཡོད།
ཟླ་༤ཚེས་༥ཉིན་
ཟླ་༤ཚེས་༥ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༩༥པ་ཡིན། ལོ་མཇུག་ལ་ད་དུང་ཉིན་༢༧༠ཡོད།
ཟླ་༤ཚེས་༦ཉིན་
ཟླ་༤ཚེས་༦ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༩༦པ་ཡིན། ལོ་མཇུག་ལ་ད་དུང་ཉིན་༢༦༩ཡོད།
ལེ་ཨོ་ན་ཏོ་ཏ་ཧྥིན་ཆི།
ལེ་ཨོ་ནར་དོ་ད་བིན་ཅི་(ཡི་ཏ་ལིའི་སྐད།: Leonardo da Vinci)
༡༨༦༤ལོ།
༡༨༦༤ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཁྲང་པེ་རི་བོ།
ཁྲང་པེ་རི་བོ་ནི་རང་རྒྱལ་གྱི་ཅི་ལིན་ཞིང་ཆེན་གྱི་ཤར་ལྷོའི་མཚམས་སུ་ཡོད་ཅིང་མཚོ་ངོས་ལས་ལཐོ་ཚད་སྨིས་༢༧༠༠ཡོད། དེའི་རི་རྩེ་གཙོ་བོ་མགོ་དཀར་རྩེ་ནི་མལ་གསོར་གནས་པའི་མེ་རི་ཞིག་ཡིན་ལ་ལོ་རྒྱུས་ཐོག་ཐེངས་མང་པོར་དྲག་ཏུ་འཕྱུར་མྱོང་། ཁྲང་པེ་རི་བོ་ནི་ཤར་བྱང་ས་ཁུལ་གྱི་རི་རྒྱུད་མཐོ་ཤོས་ཡིན་པ་དང་། དེ་རུ་ཆར་ཆུ་མོད་ཅིང་རི་མཐོ་ལ་ནགས་ཚལ་སྟུག་པ། སྲོག་ཆགས་དང་སྐྱེ་དངོས་ཀྱི་རིགས་འབོར་ཆེན་ཡོད། ཁྲང་པེ་རི་བོ་ནི་དེ་སྔ་རང་རྒྱལ་གྱི་ནགས་ལས་གཞི་གནས་གལ་ཆེན་ཞིག་ཡིན་ལ། དེང་སང་དེ་ག་རང་བྱུང་སྲུང་སྐྱོང་ཁུལ་དུ་བསྒྱུར་ཡོད་པར་ལ་ཟད་མཉམ་འབྲེལ་རྒྱལ་ཚོགས་ཀྱི་སློབ་ཚན་རིག་གསུམ་རྩ་འཛུགས་ཀྱི་ "མི་དང་སྐྱེ་དངོས་ཀྱི་འཁོར་མོ་"ཞེས་པའི་རང་བྱུང་སྲུང་སྐྱོང་དྲ་བ་རུ་ཞུགས་ཡོད།
ཁྲང་པེ་རི་བོའི་གནམ་མཚོ།
ཁྲང་པེ་རི་བོའི་གནམ་མཚོ་ལ་མགོ་དཀར་རྩེའི་གནམ་མཚོ་ཡང་ཟེར། དེ་ནི་ཁྲང་པེ་རི་བོའི་རི་རྩེ་ན་འཁྱིལ་ཡོད་ཅིང་མེ་རི་འཕྱུར་བའི་རྗེས་སུ་ཆགས་པའི་མེ་རིའི་འོབས་དོང་ཡིན་ལ། རྗེས་སུ་ཆུ་བསགས་ནས་མཚེའུ་ཆགས། དེ་ག་ཀྲུང་གོ་དང་ཁོ་རེ་ཡ་བྱང་མ་གཉིས་ཀའི་ས་མཚམས་མཚེའུ་ཡང་ཡིན​། གནལ་མཚོའི་སྙོམ་ངོས་ཀྱི་རྣམ་པ་ནི་འཇོང་ཟྐུམ་ཡིན་ཞེང་རྒྱ་ཁྱོན་ལ་སྟོང་སྨིས་གྲུ་བཞེ་མ་༡༠ལྷ་གཡོ། རི་རྩེའི་དྲོད་ཚད་དམའ་བའི་རྐྱེན་གྱིས་ཆུའི་ནང་དུ་ཆུ་སྐྱེས་སྐྱེ་དཀོན་ཞིང་ཆུ་རྒྱུ་དྭངས་ཤིང་གསལ། གནམ་མཚོའི་བྱང་གཞོགས་སུ་ཁ་ཉག་ཅིག་ཡོད་ལ་མཚོ་ཆུ་ནི་ཁ་ཉག་འདི་ཕྱི་རུ་བཞུར་གྱི་ཡོད་པ་དང་། དེ་ནས་གཡང་གཟར་ཞིག་གི་ངོས་ནས་གློ་བུར་དུ་མཐོ་ཚད་ལ་སྨིས་ལྔ་བཅུ་དྲུག་ཅུར་མར་བབས་ཏེ་སྐད་གྲགས་ཆེ་བའི་ཁྲང་པེ་རྦབ་ཆུ་ཆགས་ཡོད།
པང་གདན།
བོད་རིགས་ཀྱི་བུད་མེད་ཚོས་ཚོན་ཁྲ་ཡིད་དུ་འོང་བའི་པང་གདན་འཆིང་བའི་སྲོལ་དེ་ཇི་ལྟར་དར་བ་དང་། དེ་ལ་འགྱུར་བ་གང་ཞིག་བྱུང་ཡོད་ཟེར་ན། དེང་སྐབས་རང་རེས་མཐོང་བའི་བུད་མེད་ཚོས་འཆིང་བའི་པང་གདན་ནི་དུས་ཡུན་རིང་པོའི་ནང་རྒྱུན་ཆད་མེད་པར་ལེགས་བཅོས་བྱས་ནས་བྱུང་བ་ཞིག་ཡིན། པང་གདན་འཆིང་སྲོལ་ནི་གནམ་གཤིས་དང་། འཚོ་བའི་དགོས་མཁོར་གཞིགས་སྟེ་ཆགས་པའི་གོམས་སྲོལ་ཞིག་མིན་ནམ་སྙམ། གང་ལགས་ཤེ་ན། ཐོག་མར་པང་གདན་འཆིང་དགོས་དོན་ནི་གཅིག་ནས་བུད་མེད་ཚོས་ཕྲུ་གུ་པང་དུ་ཉར་བ་དང། མེ་ཤིང་སྒྲུག་པ་སོགས་ཀྱི་ཟད་རྟེན་ཡིན་ཞིང་། གཉིས་ནས་བོད་རིགས་ཀྱི་བུད་མེད་ཚོ་ནི་ལས་ལ་བརྩོན་ཞིང་ཁྱིམ་སྐྱོང་མཁས་པའི་སྤྱོད་ཚུལ་བཟང་པོ་ལྡན་ཡོད་པས་ཕྱིར་འགྲོ་སྐབས་མེ་ཤིང་དང་། གཟན་རྩ་སོགས་མཐོང་ཚེ་སྒྲུག་པའི་གོམས་གཤིས་ཡོད་སྟབས་པང་གདན་ནི་བཅིངས་པ་དེས་མདུན་ཕྱོགས་ཀྱི་རླུང་བཀག་ནས་དྲོད་ལ་ཕན་པ་བཅས་ཀྱི་ནུས་པ་ཐོན་གྱི་ཡོད། སྤྱི་ཚོགས་གོང་འཕེལ་ཕྱིན་པ་དང་དུས་མཚུངས་མིའི་འཚོ་བ་ཡང་རིམ་བཞིན་ལེགས་སུ་ཕྱིན་པ་དང་བསྟུན་ནས་པང་གདན་ལའང་རྒྱུན་ཆད་མེད་པར་ལེགས་བཅོས་བྱུང་སྟེ་མཚོན་ཁྲ་ཡིད་དུ་འོང་བ་དང་། སྤུས་ཚད་ཇེ་མཐོར་ཕྱིན་སྟེ་ཐོག་མར་བེད་སྤྱོད་ཁོ་ནར་དམིགས་པ་ནས་རྗེས་སུ་མཛེས་ཆས་སུ་གྱུར་པ་རེད། དེང་སྐབས་བོད་རིགས་བུད་མེད་ཚོས་རྒྱག་པའི་པང་གདན་ནི་མཛེས་ཆས་ཁོ་ན་ཡིན་ པ་དང་། མཚོན་ཁྲ་ཡང་འདྲ་མིན་སྣ་ཚོགས་ཡོད་ལ་སྤུས་ཚད་ལའང་དྭངས་ཞེན་ཆེན་པོ་བྱེད་ཀྱི་ཡོད་པ་སྟེ། སྣམ་བུ་བྱིང་མའི་པང་གདན་དང་། སྤུ་ཕྲུག་གི་པང་གདན། ཤད་མའི་པང་གདན། སི་ཤན་གྱི་པང་གདན་སོགས་རིམ་པ་མང་པོ་ཡོད་པའི་ཁར། མཛེས་རྒྱན་དུ་གོས་ཆེན་དང་ཀིན་ཁབ་སོགས་ལས་གྲུབ་པའི་གྲུ་གདན། པང་མཐུད་བཅས་རྒྱག་པས། ཐུན་མོང་མ་ཡིན་པའི་བུད་མེད་ཀྱི་ཆས་གོས་ཞིག་ཏུ་གྱུར་ཡོད། དེ་བཞིན་པང་གདན་འཆིང་སྟངས་ལའང་ཡུལ་ལུང་སོ་སོའི་ཁྱད་ཆོས་ལྡན་ཡོད་པ་སྟེ། སྟོད་ཕྱོགས་སུ་བུད་མེད་ཀྱིས་རྒྱབ་མདུན་གཉིས་ཀར་པང་གདན་རྒྱབ་གདན་དུ་འཆིང་སྲོལ་ཡོད་པའི་ཁར། རྒྱབ་གདན་འདེམས་བྱེད་དངུལ་རྒྱན་འདྲ་མིན་སྣ་ཚོགས་ཡོད་པ་དང་། དབུས་ཕྱོགས་ལ་བུད་མེད་ཆང་ས་མ་བརྒྱབ་གོང་པང་གདན་འཆིང་སྲོལ་མེད།
མར་མེ་མཛད།
མར་མེ་མཛད་ནི་ནང་པ་སངས་རྒྱངས་ཀྱི་ལྷ་གཅིག་རེད།
ལོ་རྒྱུས།
༼སངས་རྒྱས་མར་མེ་མཛད་ཀྱི་ལོ་རྒྱུས་མདོར་བསྡུས༽
དེ་ཡང་སྔོན་མ་ ཚོ་ལོ་ཉི་ཁྲིའི་དུས་ལུ་ ཞིང་ཁམས་གསེར་གྱི་ སྐར་མ་བཀྲམ་པ་ཟེར་སར་ བསྐལ་བཟང་གི་ རྣམ་འདྲེན་གསུམ་པ་ སངས་རྒྱས་འོད་སྲུང་ འཇིག་རྟེན་གྱི་ཁམས་འདི་ནང་བྱོན་ཏེ་ དམ་པའི་ཆོས་གསུངས་ཏེ་བཞུགསཔ་ད་ སངས་རྒྱས་འོད་སྲུང་དང་ དེ་ཡི་བསྟན་པ་ལུ་ དད་པ་ཅན་གྱི་ཨ་ལོ་ བྲམ་ཟེའི་ཁྱེའུ་ སྐར་མའི་འོད་ཟེར་མི་ཅིག་ བྱུང་ནུག
བྲམ་ཟེའི་ཁྱིའུ་ སྐར་མའི་འོད་འདི་གིས་ སངས་རྒྱས་ འོད་སྲུང་གི་ སྐུ་མདུན་ལས་ བྱང་ཆུབ་སེམས་བསྐྱེད་ཀྱི་ སྡོམ་པ་ འགོ་དང་པ་ཞུ་སྟེ་ སངས་རྒྱས་འོད་སྲུང་གི་ ཉེ་གནས་ གཙོ་ཅན་ཅིག་ལུ་གྱུར་ཏེ་ སྡོད་པའི་སྐབས་ལུ་ སངས་རྒྱས་ འོད་སྲུང་གིས་ བྲམ་ཟེའི་ཁྱེའུ་སྐར་མའི་འོད་འདི་ལུ་ བྲམ་ཟེའི་ཁྱེའུ་ཁྱོད་ མ་འོངས་པར་ ཚེ་ལོ་ཁྲི་པའི་དུས་ལུ་ ཞིང་ཁམས་ སྐར་མའི་འོད་འདི་ནང་ལུ་ སངས་རྒྱས་ མར་མེ་མཛད་ཟེར་མི་ལུ་ སངས་རྒྱས་འོང་ཟེར་ ལུང་བསྟན་གནང་ནུག
འོད་སྲུང་གིས་ ལུང་བསྟན་གནང་མི་དང་ འཁྲིལ་ཏེ་ བསྐལ་ཆེན་ གྲངས་མེད་གསུམ་དུ་ ཚོགས་གཉིས་ཡོངས་སུ་ རྫོགསཔ་སྦེ་བསགས་ཚར་བའི་ཤུལ་ལུ་ འཇིག་རྟེན་གྱི་ ཁམས་འདི་ནང་གི་ མི་འདི་ཚུའི་ཚེ་ཚད་ ཚེ་ལོ་ཁྲི་པའི་སྐབས་ལུ་ བར་གྱི་སངས་རྒྱས་འབད་ མངོན་པར་རྫོགས་པར་ སངས་རྒྱས་ཏེ་ བསྟན་པ་རྒྱ་ཆེར་ སྤེལ་བཞིན་དུ་ འཚོ་ཞིང་གཞེས་ཏེ་ ཞལ་བཞུགས་པའི་བསྒང་ སངས་རྒྱས་ མར་མེ་མཛད་དང་ དེ་ཡི་བསྟན་པ་ལུ་ དད་པ་སྦོམ་སྐྱེད་མི་ བྲམ་ཟེའི་བུ་ ཀེ་རུ་ཟེར་མི་གཅིག་ ཡོདཔ་ཨིན་མས།
སངས་རྒྱས་ མར་མེ་མཛད་ཀྱིས་ བྲམ་ཟེའི་བུ་ཀེ་རུ་ཟེར་མི་འདི་ལུ་  བྲམ་ཟེའི་ཁྱེའུ་ཁྱོད་ མ་འོངས་པ་ལུ་ མི་མཇེད་འཇིག་རྟེན་གྱི་ ཞིང་ཁམས་དེ་ནང་ ཚེ་ལོ་བརྒྱ་པའི་སྐབས་ལུ་ སངས་རྒྱས་ཤཱཀྱ་ཐུབ་པ་ཟེར་མི་ལུ་ སངས་རྒྱས་ནི་ ཨིན་ཟེར་ ལུང་བསྟན་ གནང་མི་དང་བསྟུན་ཏེ་ སངས་རྒྱས་ ཤཱཀྱ་ཐུབ་པ་ བསྐལ་བཟང་གི་ སངས་རྒྱས་བཞི་པ་འབད་དེ་ བྱོན་མི་འདི་ཡང་ སངས་རྒྱས་ མར་མེ་མཛད་ཀྱིས་ ལུང་བསྟན་གནང་མི་དང་ འཁྲིལ་ཏེ་ བྱོན་བྱོནམ་ ཨིན་མས།
གཞན་ལས་ འདྲ་བཤུས་རྐྱབ་སྟེ་ ཕུལཝ་ཨིན།
གནམ་འབྲུག་དགོན།
མཚན་རྒྱས་པར་གནམ་འབྲུག་སེ་བ་བྱང་ཆུབ་ཆོས་གླིང་དགོན་ཞེས་ཞུ། ར་སྟོད་ནས་སྣུམ་ནག་ལམ་བརྒྱུད་སྤྱི་ལེ་གསུམ་བཞི་ཙམ་སོང་ན་གནམ་མདར་སླེབས་ཤིང་དེ་ནས་བྱང་ངོས་སུ་སྤྱི་ལེ་ཉེར་ལྔ་ཙམ་སྤྱིར་བཏང་འཁོར་ལམ་བརྒྱུད་གནམ་ཕུར་སོང་ན་དགོན་དེར་སླེབས་ཀྱི་རེད། དགོན་དེ་ནི་སྤྱི་ལོའི་དུས་རབས་བཅུ་གཉིས་པར་འགྲོ་མགོན་གཙང་པ་རྒྱ་རས་ཀྱིས་རང་གི་བླ་མ་སྒྲུབ་ཆེན་གླིང་རས་པས་ལུང་བསྟན་པ་ལྟར་ཕྱག་བཏབ་གནང་མཛད། དེའང་གཙང་པ་རྒྱ་རས་གླིང་རས་པའི་བཀའ་བཞིན་ར་སྟོད་ཕུ་བརྒྱུད་རྩེ་བ་ལ་ནས་མར་ཕེབས་སྐབས་ད་ལྟའི་དགོན་ཆགས་དུ་འབྲུག་མ་སྨད་གསུམ་ས་ལ་བབས་ནས་ཡོད་པ་ནམ་མཁར་འཕུར་བ་གཟིགས་པས་ད་ངའི་དགོན་པ་གནས་འདིར་འདེབས་ལ་དགོན་མིང་ལའང་འབྲུག་ཅེས་འདོགས་དགོས་དགོངས། ཡང་ལ་ལས་དགོན་དེ་ཕྱག་འདེབས་ཉིན་འབྲུག་སྒྲ་ཆེན་པོ་བསྒྲགས་པས་འབྲུག་པ་ཞེས་པའི་མཚན་དེ་ལྟར་བྱུང་གསུང་། གང་ལྟར་དེ་ནས་མཆེད་པའི་ཆོས་ལུགས་ལ་འབྲུག་པ་བཀའ་བརྒྱུད་ཅེས་ཟེར། ཐོག་མར་དགོན་དེ་ཆགས་ཡུལ་དུ་ཡར་འབྲོག་སྟག་ལུང་པའི་གཅེས་ཕྲུག་བདུན་རྔོན་རྒྱག་བཞིན་ཡོད་པ་ལ་གཙང་པ་རྒྱ་རས་ཀྱིས་བདེན་བཞིའི་ཆོས་གསུངས་པས་རྔོན་པ་དེ་རྣམས་བློ་ཆོས་སུ་ཁུག་ནས་རི་དྭགས་རྔོན་བྱེད་མདའ་གཞུ་སོགས་བླ་མར་ཕུལ་ཏེ་རབ་ཏུ་བྱུང་། མདའ་གཞུ་ལྷ་ཁང་གི་དྲལ་མར་བཏང་བས་ལྷ་ཁང་གི་མཚན་ལའང་མདའ་གཞུ་ལྷ་ཁང་ཞེས་ཞུ། དེ་ནས་རིམ་བཞིན་རྒྱ་སྐྱེད་དུ་ཕྱིན་ནས་སློབ་མ་མང་པོ་འཕེལ། རིའི་གཡས་གཡོན་གང་སར་སློབ་མའི་བཞུགས་གནས་ཁང་ཆུང་མང་པོ་ད་ལྟའང་མཇལ་རྒྱུ་ཡོད། ཀུན་གྱིས་ནཱ་རོ་མཁའ་སྤྱོད་ཉམས་ལེན་གནང་ནས་སྒྲུབ་རྟགས་ཀྱི་རྩལ་ཐོན། རྩ་རླུང་ལ་རང་དབང་ཐོབ་སྟེ་མཚན་མོར་སྐུ་ལུས་ལ་ཆུ་ཡང་ཡང་བྱུང་གནང་མཁན་མོང་པོ་བྱུང་། ཚོགས་པ་ཆེ་བས་གནས་གཅིག་ཏུ་རུབ་མི་ཐུབ་སྟབས་ཉེར་ལྔ་ཚེ་བཅུར་དགོན་དེའི་ལྷོ་ངོས་ཀྱི་རྒྱ་རས་སྒྲུབ་ཕུག་ཅེས་པའི་སྟེང་དུ་དར་ཆེན་ཞིག་ཡོད་པས་དེ་སྐུ་བཞེངས་ཞུས་པ་དང་། ཉེར་ལྔ་ཚེས་བཅུ་ཡིན་པའི་བརྡ་རུ་གོ་ནས་གསོལ་ཚོགས་འཚོགས་ཀྱི་ཡོད། དེ་ནས་མཛད་འཕྲིན་ཤིན་ཏུ་རྒྱས་ཏེ་མི་ཕྱེད་འབྲུག་པ་དང་། འབྲུག་ཕྱེད་སྤྲང་པོ། སྤྲང་ཕྱེད་སྒྲུབ་ཐོབ་ཅེས་དང་། སྟོད་འབྲུག་གནམ་གྱི་སྐར་མ། སྨད་འབྲུག་ས་ཡི་རྩི་ཤིང་། བར་འབྲུག་དབུ་ཆེན་གདུགས་ཐོབ་ཉིས་སྟོང་སྔ་བརྒྱ་ལ་སོགས་ཀུན་ལ་གྲགས། ཇུན་གར་དམག་དུས་སྨུག་པས་བཏུམས་ཏེ་དགོན་དེ་མ་མཐོང་བ་ཡིན་ཞེས་ཉམས་ཆགས་མ་བྱུང་ཡང་དེ་ནས་དུས་སྐབས་ཤིག་རིང་ཉམས་ཆགས་བྱུང་སྟེ་རྒྱལ་བ་ལྔ་བའི་དུས་ཇོ་བོའི་མཆོད་ཐེབས་ཞེས་རུ་བ་གཉིས་ཀྱང་འཛུགས་གནང་དགོས་བྱུང་། དེ་རྗེས་བསྟན་རྒྱས་གླིང་རྒྱལ་ཐོག་སྐབས་གཞུང་དགོན་དུ་བསྒྱུར་གནང་མཛད། སྔོན་འདུ་ཁང་ཀ་བ་སོ་དྲུག་ནང་ཀུན་མཁྱེན་པད་དཀར་གྱི་བཀའ་འབུམ་པར་ཤིང་དང་། མཁས་དབང་སངས་རྒྱས་རྡོ་རྗེའི་བཀའ་འབུམ་པར་ཤིང་། འབྲུག་པའི་ཆོས་འཁོར་གྱི་པར་ཤིང་སོགས་འབྲུག་པ་བཀའ་བརྒྱུད་ཀྱི་པར་ཁང་ལྟ་བུར་གྱུར། གཙང་ཁང་སྦུག་མར་ཤར་ལི་ལས་སྒྲུབ་པའི་ཇོ་བོ་བྱང་ཆུབ་ཆེ་མོ་ལ་སྨན་འདམ་གྱི་ཉེ་སྲས་བརྒྱད་ཀྱིས་བསྐོར་བ་དང་། གཡས་གཡོན་དུ་གདུང་རྟེན་བཞི་དང་། རིན་ཆེན་ལས་བྲིས་པའི་བཀའ་འགྱུར། གཞན་ཡང་ལི་མའི་སྐུ་བརྙན་ཇི་སྙེད་བཅས་ཡོད། ད་ལྟ་གསར་བཞེངས་གནང་བའི་ཇོ་ཁང་ནང་སྔོན་གྱི་སྐུ་རྒྱུ་སྨན་འདམ་ལས་གྲུབ་པའི་ཇོ་བོ་བྱང་ཆུབ་ཆེན་མོའི་སྐུ་ཚབ་དང་། རྒྱལ་བ་མི་འཁྲུག་པ་སྟོང་སྐུ་གསར་བཞེངས་གནང་བ་སོགས་མཇལ་རྒྱུ་ཡོད། གཞན་ཡང་དེའིཁོར་ཡུག་ཏུ་རྒྱ་རས་སྒྲུག་ཕུག་ཅེས་པ་དང་། པ་རི་བྱང་ཆུབ་གླིང་གི་ཤུལ། དགོན་གསར་གྱི་ཤུལ། འབྲུག་པ་ཀུན་ལེགས་ཀྱི་ཞབས་རྗེས། དེ་ནས་མར་ལམ་སྤྱི་ལེ་བཅུ་གཉིས་ཙམ་གྱི་སར་རི་བྲག་ཅེས་པའི་ལྷོ་ནུབ་ལུང་ཤུར་ནང་འབྲུག་དགོན་གྱི་དགོན་ལག་ཉམས་སྣང་ཞེས་པའི་བཙུན་དགོན་ཞིག་དང་འགྲོ་མགོན་རྒྱ་རས་ཀྱི་སྒྲུབ་ཕུག་བཅས་མཇལ་རྒྱུ་ཡོད།
ཟླ་༤ཚེས་༧ཉིན་
ཟླ་༤ཚེས་༧ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༩༧པ་ཡིན། ལོ་མཇུག་ལ་ད་དུང་ཉིན་༢༦༨ཡོད།
ཟླ་༤ཚེས་༨ཉིན་
ཟླ་༤ཚེས་༨ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༩༨པ་ཡིན། ལོ་མཇུག་ལ་ད་དུང་ཉིན་༢༦༧ཡོད།
གྲགས་པ་རྒྱལ་མཚན།
གྲགས་པ་རྒྱལ་མཚན་ནི་ནང་པ་སངས་རྒྱས་ཀྱི་ལྷ་གཙོ་བོ་ཞིག་རེད།
ལོ་རྒྱུས།
སྨོན་ལམ་ལོག་པའི་རྒྱལ་བའི་བསྟན་པ་ལ།། འཁུ་བའི་ནག་ཕྱོགས་གཟུགས་ཅན་གཟུགས་མེད་སྡེ།། བསམ་སྦྱོར་ངན་པའི་འཇིགས་པ་མ་ལུས་ལ།། མཆོག་གསུམ་བདེན་པའི་སྒོ་ནས་གཅོད་གྱུར་ཅིག །
རྟ་མགྲིན།
རྟ་མགྲིན་ནི་ནང་པ་སངས་རྒྱངས་ཀྱི་ལྷ་གཅིག་རེད། གསང་སྔགས་ཀྱི་གཞུང་ནས་བཤད་པའི་སྤྱན་རས་གཟིགས་ཁྲོ་བོའི་རྣམ་པར་བསྟན་པ་རྟ་མགྲིན་གྱི་མཚན་གཞན་ཞིག་སྟེ། འདི་ལ་ཡང་རྟ་མགྲིན་དམར་ཆུང་དང་། གསང་སྒྲུབ། ཡང་གསང། ལྕགས་རལ་ཅན་སོགས་མི་འདྲ་བ་མང་དུ་ཡོད་པ་དེ་དག་གི་སྐུ་མདོག་དང་། ཕྱག་མཚན། བཞུགས་སྟངས་སོགས་ཞིབ་པརདངསོགས་ཀྱི་ནང་དུ་གསལ།
ཨར་ཇེན་ཊི་ན་གྱིས་སྒྱུ་རྩལ།
ཨར་ཇེན་ཊི་ན་གྱིས་སྒྱུ་རྩལ་ནི་ཨ་ཧྥུའུ་རྒན་སི་ཐན་གྱིས་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
༡༨༦༣ལོ།
༡༨༦༣ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཀྱེའི་རྡོར།
ཀྱེའི་རྡོར་ནི་ནང་པ་སངས་རྒྱངས་ཀྱི་ལྷ་གཅིག་རེད།
ཟླ་༤ཚེས་༩ཉིན་
ཟླ་༤ཚེས་༩ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༩༩པ་ཡིན། ལོ་མཇུག་ལ་ད་དུང་ཉིན་༢༦༦ཡོད།
ཕུར་པ་སྐྱབས།
ཕུར་པ་སྐྱབས་ (Wylie: phurpa skyabs;  (Chinese: 蒲巴甲; pinyin: Pú Bājiǎ) ནི་བོད་རིགས་གློག་བརྙན་འཁྲབ་སྟོན་པ་དང་གཞས་པ་གྲགས་ཅན་ཞིག་ཡིན། ཁོང་སྤྱི་ལོ་ 1985 ཟླ་བ་ 7 ཚེས་ 8 ཉིན་མདོ་སྨད་རྒྱལ་རོང་ཆུ་ཆེན་རྫོང་ཁྲོ་སྐྱབས་བར་མའི་སྡེ་བ་འོ་བཟེ་ཡུལ་ཚོའི་ཞིང་ལས་དུད་ཚང་དཀྱུས་མ་ཞིག་ཏུ་ཕ་དབང་ཕྱུག་དང་མ་དཔལ་སྐྱིད་གཉིས་ཀྱི་བུ་རུ་སྐྱེས།
བྱིས་དུས།
ལོ་ན་དྲུག་ནས་བཟུང་སྤྲོ་སྡེ་ཡུལ་ཚོའི་སློབ་ཆུང་འགྲིམས་པའི་འགོ་བརྩམས་ཏེ་འཛིན་གྲྭ་གསུམ་གྱི་བར་དུ་སྤྲོ་སྡེའི་སློབ་ཆུང་འགྲིམས། འཛིན་གྲྭ་བཞི་པ་ནས་དྲུག་པའི་བར་དུ་འོ་བཟེ་ཤང་ལྟེ་བའི་སློབ་ཆུང་དུ་བསྐྱོད་དེ་འབྲས་བུ་གཡུར་དུ་སྨིན་ནས་རྒྱ་ཡིག་སློབ་ཆུང་མཐར་ཕྱིན་པ་མ་ཟད་གསུམ་བཟང་སློབ་མའི་མཚན་བཟང་ཡང་ཐེངས་མང་པོར་ཐོབ་མྱོང་།  ད་དུང་དྲུག་གཅིག་བྱིས་པའི་དུས་ཆེན་སྐབས་སུའང་ཞབས་བྲོ་དང་རྒྱུགས་རྩེད་གླུ་གར་སོགས་འཛིན་གྲྭ་སོ་སོའི་འགྲན་བསྡུར་ཁྲོད་སློབ་མ་རྩེ་ཕུད་ཀྱི་གྲས་ཡིན།
ཕུགས་བསམ།
ཁོང་ཆུང་དུས་ལོ་ཚོད་ལ་དཔག་པའི་ཕུགས་བསམ་ཡང་རིམ་བཞིན་འགྱུར་བ་ཕྱིན་ཡོད་པ་སྟེ། གཅིག སློབ་ཆུང་སྐབས་རང་གི་ཨ་ཕ་ལྟར་ཁྲོ་སྐྱབས་འོ་བཟེ་ལུང་པའི་ཡུལ་སྲོལ་ལྟར་ལུས་ལ་བོད་གོས་གྱོན། སྐེད་ལ་གྲི་རིང་དྲང་། རྒྱབ་ལ་མེ་མདའ་ཁུར། རྒྱབ་ཏུ་རྟ་དཀར་དཀར་ཞིག་ཁྲིད་ནས་རྔོན་པ་བྱ་འདོད་ཡོད། གཉིས། སློབ་འབྲིང་སྐབས་རང་ཉིད་ཀྱི་ 观音桥中学 ཐུགས་རྗེ་ཆེན་རུ་ཁག་ལ་ལག་རྩེད་སྤོ་ལོ་ (Basketball) རྒྱལ་ཁ་ཐོབ་པས་ཉིན་དེ་ནས་བཟུང་འཛམ་གླིང་ཐོག་སྐད་གྲགས་ཆེ་བའི་མི་སྣ་ཨ་རིའི་རྗོར་ལྡན་ Jorden དང་། རོ་ཌི་མན་ Rodman སོགས་དང་འདྲ་བོ་ཞིག་བྱེད་འདོད་ཀྱི་རེ་བ་བཅངས་མྱོང་། གསུམ་པ། གླུ་བ་གཡུང་དྲུང་དབང་རྒྱལ་ལ་ཡིད་སྨོན་ཤོར་ཏེ་རང་ཉིད་གླུ་བ་ཞིག་བྱེད་འདོད་ཀྱི་རེ་བཟང་དེ་ད་ལྟ་མངོན་གྱུར་བྱུང་ཡོད་ལ་དེ་ལས་ཀྱང་བརྒལ་ཡོད།
སྒྱུ་རྩལ་གྱི་ལམ།
དམིགས་ཡུལ་ཐ་མ་དེ་འགྲུབ་ཆེད་ཨ་ཁུ་རྣམ་རྒྱལ་གྱི་མོ་ལུང་བཞིན་གཟི་ཚ་སྡེ་དགུ་རུ་ཕྱིན། དེར་ངོ་ཤེས་དང་འབྲེལ་བ་མེད་པས་ཟླ་བ་འགའ་ལ་ལས་ཀ་ཡང་མ་རྙེད་པ་དང་། ཐོག་མར་རྙེད་པའི་ལས་ཀ་གཙོ་བོ་ནི་སྐུ་མགྲོན་ལ་འཛིན་བྱང་འཚོང་རྒྱུ། ཞོར་དུ་གར་སྟེགས་ཐོག་ཕྱག་བདར་བྱེད་རྒྱུ། ལུག་ཤ་སྲེག་མ་སོགས་འཚོང་རྒྱུ།  སྒོ་སྲུང་། བདེ་འཇགས་སྲུང་དམག་སོགས་བྱས་མཐར་གླུ་གར་ཚོགས་པ་ཞིག་ཏུ་ཞུགས་ཐུབ་ཙམ་བྱུང་། སྐབས་དེར་སྟབས་ལེགས་ལྟས་དབང་གིས་རྒྱ་ནག་གི་འཁྲབ་འཁྲིད་པ་གྲགས་ཅན་ཧོ་ཞོ་ཧ་ 胡雪桦 ཚོགས་པ་དེར་འབྱོར་ཏེ།  ཁོང་ཧི་མ་ལ་ཡའི་རྒྱལ་སྲས་ཀྱི་འཁྲབ་སྟོན་པར་བདམས།
ཟླ་འགའི་རིང་«ཧི་མ་ལ་ཡའི་རྒྱལ་སྲས་»ཞེས་པའི་གློག་བརྙན་ལེགས་འགྲུབ་བྱུང་ཞིང་གློག་བརྙན་འདིར་ཨ་རིའི་ལོ་སུ་ཨེང་ཇལས་རྒྱལ་སྤྱི་གློག་བརྙན་དུས་སྟོན་སྐབས་གསུམ་པའི་བྱ་དགའ་ཐོབ། འཁྲབ་ཁྲིད་པ་ཧོ་ཞོ་ཧ་ཡིས་ཁོང་འཁྲབ་སྟོན་སྒྱུ་རྩལ་སོགས་ལེགས་ཀྱང་། རྒྱ་ཡིག་དང་རྒྱ་སྐད་ཀྱི་གནས་ཚད་ཞན་པས་ཧྲང་ཧེའི་སློབ་གྲ་ཆེན་མོ་ཞིག་ལ་ངོ་སྤྲོད་བྱས་པ་བཞིན་སྒོར་ཉིས་ཁྲི་དྲུག་སྟོང་ཨམ་ཕྲག་ནང་བླུགས་ནས་ཧྲང་ཧེ་སློབ་གྲྭར་བསྐྱོད་དེ་ 2011 ལོ་མཐར་ཕྱིན།
སྐབས་དེར་ཡང་བསྐྱར་འཁྲབ་ཁྲིད་པ་ཧོ་ཞོ་ཧ་ཡིས་རོགས་སྐྱོར་འོག་རྒྱལ་ཡོངས་གླུ་གཞས་འགྲན་སྡུར་ཆེན་མོ་“ཕེགས་ཤོག ཕ་བཟང་གི་བུ།''Come On! Good Guys!''”ཞེས་འཛུལ་ཞུགས་བྱས། ཐོག་མར་ཁྲོང་ཅིན་ 重庆 ལ་མི་སུམ་སྟོང་ཙམ་ལས་བརྒྱ་དང་བརྒྱད་ཅུར་ཚུད་པ་དང་། དེ་ལས་སུམ་ཅུ།  སུམ་ཅུ་ལས་བཅུ། དེ་ལས་ལྔ་འདེམས་ཐོན་བྱུང་བའི་ནང་དུའང་ཚུད་ཐུབ་པ་བྱུང་།
དེ་རྗེས་རྒྱལ་ས་པེ་ཅིན་ 北京 དང་། ཧྲང་ཧེ་ 上海  ཤིན་ཡང་ 沈阳 ཧང་ཀྲོའོ།  杭州 ཝུ་ཧན། 武汉  ཁྲོང་ཆིན་ 重庆 སོགས་གྲོང་ཁྱེར་རེ་རེ་ལ་འགྲན་བསྡུར་མི་སྣ་ལྔ་རེ་སྟེ་མི་སྣ་སུམ་ཅུ་ཧྲང་ཧེ་རུ་ལྷན་དུ་འཛོམས་ཤིང་དེ་ནས་སྐད་ཆ་བཤད་སྟངས་དང་། བསམ་བློའི་ཁ་ཕྱོགས། ངག་གི་སྒྱུ་རྩལ་སོགས་འདྲ་མིན་འགྲན་བསྡུར་བྱས་མཐར་མཐའ་མ་ 2006 ཟླ་ 8 ཚེས་ 26 མཚན་མོར་ཆེས་མཐའ་མཇུག་གི་རྒྱལ་ཁའི་གཟེངས་རྟགས་དེ་ཁོང་ལ་ཐོབ། དེ་ནས་བཟུང་ད་བར་གློག་བརྙན་ཉེར་གཅིག་ཙམ་དང་། མུ་འབྲེལ་ཟློག་གར་ཉེར་གཅིག་སྟེ་བསྡོམས་པའི་བཞི་བཅུ་ལྷག་འཁྲབ་ཟིན་ཡོད་ལ་དེང་སྐབས་ཀྱང་འཁྲབ་དང་འཁྲབ་བཞིན་པ་འོག་ཐོ་གཞུང་ལ་གཟིགས།
སྤྱི་ཚོགས་ཞབས་ཞུ།
2006 ལོར“ཕེགས་ཤོག་ཕ་བཟང་གི་བུའི་” (Come on! Good Boy) བྱ་དགའ་ཐོབ་རྗེས་རང་གི་ཕ་ཡུལ་གྱི་སློབ་མ་རྣམས་པ་སྒྲིག་ཆས་ཆ་ལྔ་བརྒྱ་ཞབས་འདེབས་ཕུལ། ལོ་དེའི་ཟླ་བ་བཅུ་གཉིས་པར་“སྐར་མའི་གློག་འོད་ཀྱིས་རེག་པའི་བརྩེ་བ”ཞེས་པར་མཉམ་ཞུགས་བྱས་སྐབས་རང་ལ་ཡོད་པ་དང་གྲོགས་པོ་ས་ནས་གཡར་ཏེ་རྒྱ་སྒོར་ཁྲི་གཅིག་ཕུལ།
2009.2.28 ལ་“གྲགས་སྐར་གླུ་ཚོགས་གསར་པའི་རོགས་སྐྱོར་ཐེངས་དང་པོ་”ཞེས་གྲགས་སྐར་གྱིས་ལོ་འཁོར་ཞབས་ཞུའི་བྱ་དགའ་ཐོབ། ལོ་དེའི་ཟླ་བ་ 8 པའི་ཚེས་ 20 ལ་ཐེ་ཝན་ས་ཡོམ་སྐབས་“རྒྱལ་མཚམས་བརྒལ་བའི་བརྩེ་བའི་དགོང་ཚོགས་”ལ་མཉམ་ཞུགས་ཀྱིས་“སང་ཉིན་ཡག་ཏུ་འགྲོ”ཞེས་པའི་གླུ་གཞས་བཏང་།
2010.4.20 ལ་རྒྱ་ནག་བརྙན་འཕྲིན་ CCTV ནང་ཡུལ་ཤུལ་ས་ཡོམ་སྐབས་ཀྱི་ཆེན་མོའི་བྱེད་སྒོ་“བརྩེ་བའི་ཡུལ་ཤུལ། བརྩེ་བ་མཐའ་མེད།” ཅེས་པར་མཉམ་ཞུགས་བྱས།
2012.8.16 ལ་“ཀྲུང་གོའི་བརྩེ་བའི་ནུས་སྟོབས་ཀྱི་མཛེས་པ་”ཞེས་པར་མཉམ་ཞུགས་བྱས་ཞིང་སྐབས་དེར་གྲགས་སྐར་ཞབས་ཞུའི་གཟེངས་རྟགས་ཐོབ།
2015.4 ནང་བལ་ཡུལ་དུ་ས་ཡོམ་ཆེན་མོ་བྱུང་སྐབས་ལྷ་ས་བརྙན་འཕྲིན་ཁང་གིས་“འཛམ་གླིང་བརྩེ་བས་ཁེང་དུ་འཇུག་”ཞེས་པར་གདན་ཞུས་བྱས་ཏེ་སེམས་གསོ་དང་སྨོན་ལམ་གྱི་བྱེད་སྒོར་ཞུགས།
2016.4 ནང་ལ་དཀར་མཛེས་ཁུལ་དུ་མེ་འགོག་དྲིལ་བསྒྲགས་ཀྱི་དུས་དྲན་ལ་མཉམ་ཞུགས་དང་འཐུས་ཚབ་ཀྱི་ལས་འགན་ཁུར།
སྒེར་གྱི་མི་ཚེ།
ཕུར་པ་སྐྱབས་ནི་སྤུན་མཆེད་ནང་གི་འབྲིང་བ་ཡིན་པ་དང་ལོ་ཁ་ཤས་ལས་ཆེ་བའི་གཅེན་པོ་དང་ལོ་གསུམ་ལས་ཆུང་བའི་ནུ་མོ་ཞིག་ཡོད། 2010 ལོར་ཕ་དབང་ཕྱུག་ཚེ་ལས་འདས་པ་དང་ཕུར་པ་སྐྱབས་ཀྱིས་དེའི་རྗེས་དྲན་མཚོན་པའི་གླུ་གཞས་དྲན་པའི་རྨི་ལམ་ཞེས་པ་ཞིག་བླངས། ཁོང་གི་ཁྱིམ་མི་ཚོས་ནི་རྒྱ་སྐད་མི་ཤེས་པས་ཁོ་རང་ཉིད་གཅིག་པུར་ཁང་པ་གླས་ནས་སྡོད་ཀྱི་ཡོད་པར་བཤད།
སྤྱི་ལོ་ 2018 ལོར་ཕུར་པ་སྐྱབས་ནས་རྒྱ་མོ་འཁྲབ་སྟོན་པ་ལཱིན་ཇཱི་ (Liang Jie) དང་གཉེན་སློང་མཛད་སྒོ་བསྒྲུབ་ཀྱང་། 2021 ལོའི་ཟླ་བ་ལྔ་པར་ཕན་ཚུན་ཁ་བྲལ་བའི་གསལ་བསྒྲགས་བྱས།
ས་ཡི་སྙིང་པོ།
ས་ཡི་སྙིང་པོ་ནི་ནང་པ་སངས་རྒྱངས་ཀྱི་ལྷ་གཅིག་རེད།
ཡ་རྫི་རྫོང་།
ཡ་རྫི་རྫོང་ནི་བོད་ཤར་ཕྱོགས་ཀྱི་རྒྱ་བོད་གཉིས་ཀྱི་ས་མཚམས་སུ་ཡོད་ཅིང་།རྒྱ་སྐད་ཀྱི་ཞིན་ཧྭ་ཞེས་འབོད།རྫོང་འདི་མི་སྣ་འདུས་ཤིག་ཡོད་ནའང་མང་ཤོས་ཟ་ལར་རིགས་ཡིན་སྟབས། ཟ་ལར་རིགས་རང་སྐྱོང་རྫོང་ཡིན། ཟ་ལར་རིགས་འདི་ཆོས་ལུགས་ཁ་ཆེ་ཆོས་ལུགས་ཡིན་ལ། བཤད་རྒྱུན་ལྟར་ན་དེ་སྔོན་ས་ཆ་འདི་བོད་ཀྱི་ས་ཁུལ་ཡིན་ལ། བཙན་པོའི་སྐབས་སུ་བློན་ཆེན་ད་རྒྱལ་མང་པོ་རྗེ་ཡིས་རྒྱ་དམག་ཁྲི་ཕྲག་ཕམ་དུ་བཅུག་པའི་ལོ་རྒྱུས་ཏུང་ཧོང་ཡིག་རྙིང་དུ་འང་གསལ།ཟ་ལར་ས་འདིར་ཡོང་ནས་ཕལ་ཆེར་ལོ་བདུན་བརྒྱ་བརྒྱད་བརྒྱ་ཞིག་ལས་འགོར་མེད་པར་བཤད།ས་ཆ་འདིར་བོད་པ་མི་གྲངས་ཁྲི་གསུམ་ལྷག་ཡོད་ལ། རྒྱ་གཞུང་གིས་བགོས་པའི་བོད་པའི་མི་དམངས་སྤྱི་ལྷན་བཞི་ཡོད། དེ་ནི་རྡོ་སྦིས་དང་ བིས་མདོ་ རྐང་ཚ་ ཀ་རིང་བཅས་དང་དེ་མིན་འདིའི་ཁོངས་སུ་མ་ཚུད་པའི་བོད་སྡེ་ཡང་མང་པོ་ཞིག་ཡོད་ དེ་སེ་ཆང་དང། རྒྱ་བཞུར་ མགྲོན་ཐང་ ཨ་མ་ཅན་སོགས་ཡོད། ས་འདི་སྐྱེས་ཆེན་དམ་པ་མང་པོ་ཞིག་འཁྲུངས་ཡོད་དེ་ པཎ་ཆེན་རིན་པོ་ཆེ་སྐུ་ཕྲེང་བཅུ་པ་དང།རྡོ་སྦིས་དགེ་བཤེས། ཚེ་ཏན་ཞབས་དྲུང་ གཡེར་གཤོང་ཆོས་པ་རིན་པོ་ཆེ་ ཀླ་ཀོར་རྡོ་རྗེ་འཆང་ རྫོང་དཀར་ཆུང་བ་ཚང་སོགས་མང་པོ་བྱོན་མྱོང་བ་མ་ཟད་ མི་རིགས་ཆེད་ུ་ཕྱག་ལས་རྒྱ་ཆེན་གནང་མཁན་གྱི་མི་སྣའང་མང་པོ་ཞིག་བྱོན་མྱོང་ ས་ཆ་འདི་ན་རྒྱ་དང་ཁ་ཆེ་ཡི་ཁ་རྩ་ཡིན་ཡང་མི་རིགས་ཀྱི་རྣམ་པ་མ་ཡལ་རྒྱུན་འཛིན་བྱེད་ཐུབ་ཡོད་པའི་ཀུན་གྱི་ཡིད་སྨོན་དང་བསྔགས་བརྗོད་ཡང་ཡང་བྱེད་ཀྱི་ཡོད། ད་དུང་འཛམ་གླིང་གི་ཐང་ག་རིང་ཤོས་འབྲི་མཁན་ཡང་ས་འདི་ནས་ཡིན།ཐང་ཀའི་མིང་ལ་ཀུན་འདུས་ཞལ་ཐང་ཆེན་མོ་ཟེར་ཞིང། བཞེངས་མཁན་གྱི་མིང་ལ་བརྩོན་འགྲུས་རབ་རྒྱས་ཟེར། ཁོ་ལ་ཅིན་ནི་སི་ཟིན་ཐོ་ཐོབ་ཡོད། ཨོ
ཆའོ་ཐོ།
ཆའོ་ཐོ་(ཡི་ཏ་ལིའི་སྐད།: Giotto di Bondone)ནི་ཨི་ཏ་ལི་ཡི་རི་མོ་མཁས་ཅན་ཞིག་རེད།
ཕ་སྤྲེལ་རྒན་བྱང་ཆུབ་སེམས་པ།
བོད་ཀྱི་རིག་གནས་ནང་ཕ་སྤྲེལ་རྒན་བྱང་ཆུབ་སེམས་པ་དང་གེ་སར་རྒྱལ་པོ་སྤྱན་རས་གཟིགས་བཅས་ནི་གལ་ཆེ་ཤོས་རེད། བཤད་སྲོལ་དེ་བདེན་པ་ཡིན་པ་སྲོང་བཙན་སྒམ་པོས་བརྩམས་གནང་བའི་དེབ་མ་ཎི་ཀ་འབུམ་ཞེས་པའི་ནང་ར་སྤྲོད་ཐུབ་ཡོད། ཁོང་ནི་སྤྱན་རས་གཟིགས་ཀྱི་རྣམ་སྤྲུལ་ཡིན།
བོད་མི་དང་ཐོག་འཁྲུངས་པ།
བོད་ཀྱི་ས་ཁམས་ཆགས་ཚུལ་ནི་ཧ་ཅང་ངོ་མཚར་ཆེ་བ་ཞིག་ཡིན་དང་ཐོག་འཛམ་གླིང་ཆགས་ས་ནི་ཆུས་འཁྱིལ་ཡོད། དེ་ནས་བོད་ཆགས་སའི་ས་ཆར་སྤྲེལ་ཞིག་ཕེབས་ནས་ཁོང་གིས་ས་ཆ་དེ་ཆུའི་ནང་ནས་ཡར་འཐེན་ཏེ་རིམ་བཞིན་ཆུ་ཉུང་དུ་ཉུང་དུ་ཕྱིན་ནས་སེམས་ཅན་དང་མི་རྣམས་གནས་སྡོད་བྱེད་པ་བྱུང་། སྤྲེལ་དེ་ད་ལྟའི་བོད་ཀྱི་ལྷོ་ཕྱོགས་སུ་གནས་པའི་ལྷོ་ཁ་ས་ཁུལ་རྩེད་ཐང་གོང་པོ་རིར་མཚམས་སུ་བཞུགས་པའི་སྐབས་ཉིན་གཅིག་སྲིན་མོ་ཞིག་གིས་ཁོང་ལ་ཞེད་སྣང་སྐུལ་སྟེ་གལ་ཏེ་ཁོང་གིས་ཁོ་མོ་དང་ཆང་ས་མ་བརྒྱབ་ཚེ་བདུད་ཞིག་དང་ཆང་ས་བརྒྱབ་ནས་བདུད་ཕྲུག་མང་པོ་སྐྱེས་པ་མ་ཟད་ས་ཆ་དེ་ཆ་ཚང་མེད་པ་བཟོ་གི་ཡིན་ཞེས་བརྗོད་པ་རེད། ཁོ་མོ་ནི་རྗེ་བརྩུན་སྒྲོལ་མའི་རྣམ་སྐྲུལ་ཡིན། བློ་རིག་བཀྲ་བའི་སྤྲེལ་རྒན་དེས་སྤྱན་རས་གཟིགས་ཀྱིས་བཀའ་དང་བརྒྱབ་འགལ་མི་བྱེད་ཀ་མེད་ཐུག་ནས་སྲིན་མོ་དེ་དང་ཆང་ས་བརྒྱབ་པ་རེད། སྨོན་ལམ་བཟང་པོས་ཟླ་བ་ཁ་ཤས་རྗེས་ལ་ཁོང་གཉིས་ལ་སྤྲ་ཕྲུག་དྲུག་འཁྲུངས་པ་རེད། སྤྲེལ་རྒན་གྱིས་ཁོང་གི་སྤྲ་ཕྲུག་དྲུག་རྣམས་ནགས་ཚལ་གྱི་དཀྱིལ་དུ་འཚོ་སྡོད་བྱེད་དུ་བཅུག་ཅིང་ལོ་གསུམ་གྱི་རྗེས་ལ་སྤྲ་ཕྲུག་ལྔ་བརྒྱར་གྱུར་པ་རེད། ནགས་ཚལ་ཁྲོད་ཀྱི་ཤིང་ཏོག་རྣམས་རྫོགས་ལ་ཁད་དུ་གྱུར་ཡོད་ཅིང་སྤྲ་ཕྲུག་རྣམས་ཀྱིས་སྤྲེལ་རྒན་ལ་ཁོང་ཚོར་ལྟོ་ཆས་འཚོལ་དགོས་པའི་རེ་བ་བཏོན་པ་རེད། སྤྲེལ་རྒན་ག་བྱེད་འདི་བྱེད་མེད་པར་སྤྱན་རས་གཟིགས་ཀྱི་སྐུ་མདུན་དུ་ཡང་བསྐྱར་ཕེབས་ནས་ཁོང་ལ་ཕྱག་རོགས་གནང་རྒྱུའི་རེ་བ་བཏོན་པ་རེད། དེ་ནས་སྤྱན་རས་གཟིགས་ཀྱིས་སུ་མེ་རུ་ཞེས་པའི་རི་བོ་དེའི་རྩེར་ཕེབས་ནས་འབྲུ་རིགས་སྣེ་ཁ་མ་གཅིག་ལྔ་ས་ཆ་གང་སར་བགོ་བཤའ་བརྒྱབ་ཏེ་འབྱིན་པ་རེད། སུ་མེ་རུ་ནི་ད་ལྟའི་གངས་རིན་པོ་ཆེ་ཞེས་པ་དེ་ཡིན་ཞིང་གངས་རིན་པོ་ཆེ་ནི་ནང་ཆོས་དང་ཧིན་ཏུའི་ཆོས་བོན་ཆོས་བཅས་ཀྱི་དད་མོས་བྱེད་པའི་གནས་མཆོག་ཞིག་ཡིན། འབྲུ་རིགས་དེ་རྣམས་བཏབ་པའི་རྗེས་སྟོན་ཐོག་ཡག་པོ་བསྡུ་ཐུབ་པ་བྱུང་སྟེ་སྤྲ་ཕྲུག་ཚང་མ་རང་གསོ་ཐུབ་པ་བྱུང་བ་རེད། དེ་ནས་སྤྲ་ཕྲུག་རྣམས་ཀྱི་མཇུག་མ་དང་སྤུ་རྣམས་ག་ལེ་ག་ལེར་མེད་པ་ཆགས་པ་དང་ཁོང་ཚོས་རུས་ཁོག་དང་རྡོས་ལག་ཆ་བཟོ་སྟངས་དང་དུག་ལོག་ཁང་པ་བརྒྱབ་སྟངས་བཅས་ཤེས་ཏེ་ག་ལེར་མིའི་བཟོ་དབྱིབས་སུ་འགྱུར་ཏེ་བོད་ཀྱི་མེས་པོ་ཆགས་པ་རེད།
ཕྱོགས་ཀྱི་གླང་པོ།
ཕྱོགས་ཀྱི་གླང་པོ་ནི་ནང་པ་སངས་རྒྱས་ཀྱི་ལྷ་གཙོ་བོ་ཞིག་རེད།
ཝུའུ་ཀྲི་ཧྲན་རི་བོ།
ཝུའུ་ཀྲི་ཧྲན་རི་བོ་
ཀརླ་པ་ཎ་
(ཀརྴ་པ་ཎ)འདི་ལ་དེང་སང་གསར་དུ་བསྒྲིགས་པའི་ཚིག་མཛོད་འགའ་ཞིག་དང་ལོ་རྒྱུས་ཀྱི་དཔེ་དེབ་འགའ་ཞིག་ནང་། ཀརྴ་པ་ཎ་ཞེས་པ་བོད་སྐད་དུ་བསྒྱུར་ན་འགྲོན་བུ་ལ་གོ་དགོས་པར་གསལ་བ་ནི་མ་དག་རྒྱུན་འབྱམས་ཀྱི་ངག་རྒྱུན་གཞིར་བཟུང་བ་ནས་བྲིས་པ་ཞིག༌ཡིན་ཞིང་། དངོས་དོན་ནི་ཀརྴ་པ་ཎ་ཞེས་པ་གསེར་དངུལ་ཟངས་གསུམ་ཅི་རིགས་ལས་བཟོས་པའི་དངུལ་སྒོར་གྱི་རིགས་ཤིག་ཡིན་པ་ནི་བསྟན་འགྱུར་འདུལ་བའི་ནང་བཞུགས་པ་རྒྱ་གར་གྱི་སློབ་དཔོན་དགེ་ལེགས་བཤེས་གཉེན(སྤྱི་ལོའི་དུས་རབས་བརྒྱད་པའི་འགོར་བྱོན)གྱིས་མཛད་པའི《འདུལ་བ་ལུང་ཞུ་བའི་འགྲེལ་པ》ལས་ཀརྴ་པ་ཎ་ནི་ཟོང་གི་ཁྱད་པར་སྟེ། དངུལ་ལས་བྱས་པ་གཟུགས་དོད་པ་བཙོང་དུ་རུང་བའོ་ཞེས་དང་། ཡང་སློབ་དཔོན་དེ་ཉིད་ཀྱིས་མཛད་པའི《འདུལ་བ་ལུང་གཞིའི་འགྲེལ་པ》ལས་ཀྱང་ཀརྴ་པ་ཎ་ནི། པ་ཎའི་བྱེ་བྲག་སྟེ། མངོན་མཚན་ཅན་ཡིན་ན་ནི། དངུལ་ལས་བྱས་པ་ཡིན་ནོ་ཞེས་གསལ་ཞིང་། སློབ་དཔོན་ཆོས་གྲགས་ཀྱི་རྗེས་ཙམ་ལ་བྱུང་བའི་རྒྱ་གར་གྱི་སློབ་དཔོན་དུལ་བའི་ལྷས་མཛད་པའི《འདུལ་བ་ལུང་རྣམ་འབྱེད་ཀྱི་འགྲེལ་པ》ལས། མངོན་མཚན་ཅན་ཞེས་བྱ་བ་ནི་ཐ་སྙད་དུ་བྱ་བའི་མཚན་མ་ཅན་ཏེ་ཟླུམ་པོ་ལ་སོགས་པའི་དབྱིབས་ལ་མི་ལ་སོགས་པའི་རྟགས་བྱས་པའམ་ཞེས་གསུངས་པ་དང་། དུས་རབས་བཅུ་བཞི་པའི་འགོར་ཀུན་མཁྱེན་མཚོ་སྣ་བས་མཛད་པའི《འདུལ་བ་ལེགས་བཤད་ཉི་མའི་འོད་ཟེར》ལས་ཀརྴ་པ་ཎ་དེ་ཡང་དངུལ་ཞོ་ཕྱེད་ཙམ་ལས་བཟོ་བྱས་པ་སྟེ་ཞེས་གསུངས་པ་ལྟར་ཀརྴ་པ་ཎ་གཅིག་ལ་འགྲོན་བུ་ངོ་གྲངས་ཆིག་སྟོང་དྲུག་བརྒྱའི་རིན་ཐང་གི་ཚད་ཡིན་ཅིང་། དེ་གསེར་སྲང་གི་དབང་དུ་བྱས་ན་གསེར་སྲང་མེད་ཞོ་དོ་དང་དངུལ་སྲང་གི་དབང་དུ་བྱས་ན་དངུལ་སྲང་མེད་ཞོ་བཞི་ཡིན། ཞིབ་པར་ཁོ་བོས་བྲིས་པའི《བོད་གནའ་རབས་ཀྱི་འཇལ་གཤོར་འདེགས་གསུམ་ཚད་གཞི》ཞེས་པའི་རྩོམ་ཡིག་ཟུར་ཡོད་ལ་གཟིགས་པར་ཞུ། །
ཟླ་༤ཚེས་༡༠ཉིན་
ཟླ་༤ཚེས་༡༠ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༠༠པ་ཡིན། ལོ་མཇུག་ལ་ད་དུང་ཉིན་༢༦༥ཡོད།
ཀརླ་པ་ཎ་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཟླ་༤ཚེས་༡༡ཉིན་
ཟླ་༤ཚེས་༡༡ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༠༡པ་ཡིན། ལོ་མཇུག་ལ་ད་དུང་ཉིན་༢༦༤ཡོད།
ཨ་པོ་ལི་ནེར།
ཨ་པོ་ལི་ནེར་(༡༨༨༠-༡༩༡༨)(ཕ་རན་སིའི་སྐད།: Guillaume Apollinaire)
ཏན་ཐེ།
ཏན་ཐེ་(ཡི་ཏ་ལིའི་སྐད།: Dante Alighieri)
མགར་སྟོང་བཙན་ཡུལ་སྲུང༌།
༣ གཡུ་ཡི་ཕྲེང་བ། སྟོད་ཆ། རྒྱལ་རབས་གསལ་མེ།
༤ ཐང་ཡིག་གསར་རྙིང༌།
༡༨༦༢ལོ།
༡༨༦༢ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
མགར་སྟོང་བཙན་ཡུལ་སྲུང༌།
༥ དེབ་ཐེར་དཀར་པོ།
༦ དེབ་ཐེར་གསལ་མེ་ལོང་།
༧ གཡུ་ཕྲེང༌། སྟོད་ཆ།
༨ དོན་གྲུབ་རྒྱལ་གྱི་གསུང་རྩོམ། ཤོག་གྲངས།༣༦༩
༡༠ དེབ་ཐེར་ཀུན་གསལ་མེ་ལོང་།
བོད་དང་ཡ་ཧུ་དཱའི་མི་ཆོས་ཁྲིམས་ལུགས་
ཡ་ཧུ་དཱ་པ་ཚོས་མིག་ལྟར་སྲུང་ཞིང་ཆེས་གལ་ཆེ་བའི༼མོ་སིའི་སྡོམ་ཁྲིམས་བཅུ༽དང་བོད་བཙན་པོའི་དུས་ཀྱི་མི་ཆོས་གཙང་མ་བཅུ་དྲུག
གཅིག༽ ཡ་ཧུ་དཱའི་སྲུང་བྱའི་སྡོམ་ཁྲིམས་བཅུ། ༡ འཇིག་རྟེན་བྱེད་པོ་ནི་ཡེ་ཧུ་ཧྭ་གཅིག་པུ་ཁོ་ན་སྟེ་དེ་ལས་གཞན་དུ་འཇིག་རྟེན་བྱེད་པོ་ཞིག་མེད་པ། ༢ འཇིག་རྟེན་བྱེད་པོ་ཡེ་ཧུ་ཧྭ་མ་གཏོགས་ལྷ་གཞན་གཅིག་ལའང་དད་གུས་མི་ཆོག་པ། ༣ འཇིག་རྟེན་བྱེད་པོ་ཡེ་ཧུ་ཧྭའི་མཚན་གང་འདོད་དུ་འབོད་མི་ཆོག་པ། ༤ གཟའ་འཁོར་རེ་རེའི་ངལ་གསོའི་ཉིན་མོ་མ་གཏོགས་ལས་ཀར་ཧུར་བརྩོན་བྱེད་དགོས། ༥ རང་གི་ཕ་མར་སྲི་ཞུ་རྣམ་དག་བསྒྲུབ་དགོས། ༦ མི་སུ་དང་གང་གི་སྲོག་གཅོད་མི་རུང་། ༧ ནམ་ཡང་ལོག་གཡེམ་བྱེད་མི་རུང་བ། ༨ གཞན་ནོར་རྐུ་འཕྲོག་བྱ་མི་རུང་བ། ༩ དཔང་རྟགས་རྫུན་མ་བཟོས་ནས་མི་གཞན་ལ་མ་ཉེས་ཁ་གཡོགས་བྱ་མི་རུང་བ། ༡༠ གཞན་རྒྱུ་ལ་འདོད་ཧམ་སྐྱེ་མི་རུང་བ་བཅས་ཡིན།
འདི་དག་ནི་ཡ་ཧུ་དཱའི་མི་ཆོས་ཀྱི་ཚད་གཞི་འཛིན་ས་ལྷ་བུ་དང་ཀུན་སྤྱོད་ཀྱི་མེ་ལོང་གཅིག་པུ་དེ་ཡིན་པར་མ་ཟད་བློ་གྲོས་ཀྱི་སྒོ་མོ་དང་རིག་གནས་ཀྱི་བང་མཛོད་ཅིག་ཏུ་ངོས་འཛིན་གནང་གིན་ཡོད།
གཉིས༽ བོད་རྒྱལ་སྲོང་བཙན་སྒམ་པོས་གཏན་འབེབས་མཛད་པའི་ཁྲིམས་སྲོལ་དོན་ཚན་བཅུ་དྲུག་གམ་མི་ཆོས་གཙང་མ་བཅུ་དྲུག་ནི། ༡ ལྷ་དཀོན་མཆོག་གསུམ་ལ་མོས་གུས་བསྐྱེད་པ། ༢ དམ་པའི་ཆོས་བཙལ་ཞིང་བསྒྲུབ་པ། ༣ ཕ་མ་ལ་དྲིན་ལན་འཇལ་བ། ༤ ཡོན་ཏན་ཅན་ལ་ཞེ་མཐོང་ཡོད་པ། ༥ རིགས་མཐོ་བ་དང་རྒན་རབས་ལ་བཀུར་སྟི་ཆེ་བ། ༦ ཡུལ་མི་ཁྱིམ་མཚེས་ལ་ཕན་གདགས་པ། ༧ བཀའ་དྲང་ཞིང་སེམས་ཆུང་བ། ༨ ཉེ་དུ་མཛའ་བཤེས་ལ་གཞུང་རིང་བ། ༩ ཡ་རབས་ཀྱི་རྗེས་བསྙེག་ཅིང་ཕྱི་ཐག་རིང་བ། ༡༠ ཟས་ནོར་ལ་ཚོད་འཛིན་པ། ༡༡ སྔར་དྲིན་ཅན་གྱི་མི་རྩད་གཅད་པ། ༡༢ བུ་ལོན་དུས་སུ་འཇལ་ཞིང་བྲེ་སྲང་ལ་གཡོ་སྒྱུ་མེད་པ། ༡༣ ཀུན་ལ་ཕྲག་དོག་ཆུང་བ། ༡༤ ངན་པའི་གྲོས་ལ་མི་ཉན་ཞིང་རང་ཚུགས་འཛིན་པ། ༡༥ ངག་འཇམ་ཞིང་སྨྲ་བ་ཉུང་བ། ༡༦ ཐེག་པ་ཆེ་ཞིང་བློ་ཁོག་ཡངས་པ་བཅས་སོ། ། འདི་དག་ནི་བོད་བཙན་པོའི་དུས་སུ་རྒྱལ་འབངས་ཀྱི་ཚད་གཞི་འཛིན་བྱེད་དང་བོད་མི་སྤྱིའི་ཀུན་སྤྱོད་ཀྱི་ལམ་སྟོན་ཁོ་ནར་ངོས་འཛིན་གྱིན་ཡོད།
འཇང་དགོན
མཚན་གཞན་ལ་འཇམ་མགོན་ཡང་ཞུ། གནམ་མདའ་ནས་སྤྱི་ལེ་བཞི་ལྔ་ཙམ་སྣུམ་ནག་འཁོར་ལམ་བརྒྱུད་སོང་ན་འཇང་སྨད་དང་། དེ་ནས་སྤྱི་ལེ་གཉིས་གསུམ་ཙམ་ནུབ་བྱང་གི་རི་འདབས་སུ་སྤྱིར་བཏང་འཁོར་ལམ་བརྒྱུད་སོང་ན་འཇང་ཕུ་ཞེས་པའི་དགོན་དེར་སླེབས་ཀྱི་རེད། འཇང་ཞེས་པ་ནི། འཇང་ས་དམ་གྱི་ཡུལ་ཡིན་ཟེར། དགོན་དེ་ནི་ཐོག་མར་འཇང་སྔོན་མཁྱེན་པ་ཞུ་བས་ཕྱག་བཏབ་གནང་མཛད་པ་དང་། སྙེ་ཐང་ར་སྟོད་ཀྱིས་གནས་དེར་དགུན་ཆོས་འཚོགས་གནང་བས་སློབ་གཉེར་ཤིན་ཏུ་འཕེལ། དེ་རྗེས་གདན་ས་གསུམ་དང་མངའ་རིས་དྭགས་པོ་གྲྭ་ཚང་བཅས་ལོ་ལྟར་བོད་ཟླ་༡༡ཚེས་༡ནས་བོད་ཟླ་༡༢ཚེས་༡༥བར་ཟླ་བ་ཕྱེད་དང་གཉིས་རིང་དགེ་འདུན་ལྔ་སྟོང་ཙམ་གནས་དེར་འཛོམ་གནང་ནས་གཞུང་ཆེན་ཀ་པོད་ལྔ་ལས་རྣམ་འགྲེལ་གཙོ་བོ་འཆད་རྩོད་གནང་སྟེ་རྩོད་པའི་བརྡར་ཤ་ཕལ་ཆེར་གནས་དེ་ནས་ཆོད་པ་བྱེད། གནས་དེར་གཙོ་བོ་ཚོགས་ཆེན་གཅིག་དང་། གདན་ས་སོ་སོའི་ཚོགས་ཆེན། གྲྭ་ཚང་། ཁང་ཚན་དང་བཅས་པའི་ཁང་པ་སོ་སོར་ཡོད། གཞན་ཡང་གནས་དེར་རྟེན་ཁྱད་པར་ཅན་ཇོ་བོ་མཐོང་བ་དོན་ལྡན་དང་། གྲོགས་ཁྱད་པར་ཅན་དགེ་འདུན་འདུས་པ་རྒྱ་མཚོ། ཁྲོ་ཁྱད་པར་ཅན་ཚོགས་ཁྲོ་སངས་རྒྱས་བེམ་པོ་ཞེས་སོགས་དང་། ལྷག་པར་དུ་གནས་དེར་འཇང་རྡོ་བཅལ་སྔོན་མོ་ཞེས་ཚོགས་ཆེན་རྡོ་བཅལ་ཀྱི་འོག་ཏུ་རྗེ་བཙུན་འཇམ་དབྱངས་ཀྱི་རལ་གྲི་རྒྱུ་བཞིན་ཡོད་པས་དེ་སྟེང་དུ་ཕྱག་འཚལ་བ་དང་འོག་ཏུ་རལ་གྲི་རྒྱུ་བ་དུས་མཚུངས་ན་ཤེས་རབ་འཕེལ་ཞེས་ཉིན་ལྟར་དགེ་འདུན་རྣམས་ཚོགས་གྲོལ་མ་ཐག་རྡོ་བཅལ་སྟེང་དུ་ཕར་སྤོས་ཚུར་སྤོས་བྱས་ནས་ཕྱག་འཚལ་བ་ཡིན། དེའི་རིང་གི་ཆོས་ཐེབས་ནི་སྡེ་པ་གཞུང་ནས་གནང་བ་དང་། འདུ་བཀོད་ར་སྟོད་ནས་གནང་བ། རྒྱུན་གཏན་ཚོགས་ཆེན་གྱི་སྐུ་གཉེར་ཡང་ར་སྟོད་ནས་གཏོང་གནང་དགོས། དགུན་ཆོས་ཀྱི་ཚོགས་ཤིང་གཙོ་བོ་ར་སྟོད་ནས་འབུལ་དགོས་ཀྱང་སྔོན་རྗེ་ཙོང་ཁ་པའི་སྲོལ་ཡིན་ཞེས་བོད་ཟླ་༡༡ཚེས་༣༠ཉིན་འཇང་ཕུ་ནས་ལ་བསྐྱོན་ཏེ་གེ་ར་ལྷ་དཀར་ཏེ་ཆོས་རྒྱལ་ནོར་བཟང་གི་ཕོ་བྲང་ཞེས་པར་ཞག་གཅིག་བཞུགས་པ་དང་། དེར་ཕེབས་པའི་ལམ་བར་ནས་ཤིང་ཕྲན་བུ་རེ་བསྣམས་ཕེབས་པ་དང་། གེ་རར་ཞག་བཞུགས་གནང་དགོས། སྤྲུལ་སྐུ་རྣམས་ལས་གྲྭ་དམངས་ནི་ཟན་ཁང་སོགས་གང་རུང་དུ་གཟིམ་པ། ཕྱི་ཉིན་མར་ཕེབས་སྐབས་ཆུ་པགས་བཞེས་ས་ཞེས་པར་རྗེ་ཙོང་ཁ་པའི་སྲོལ་ལྟར་བཞེས་ཁུ་ཆུ་བྱས་ནས་གསོལ་བ་མཆོད་ཀྱི་རེད། དེ་ནས་འཇང་སྨད་དུ་གསོལ་འཛར་གནང་སྟེ་འཇང་དགོན་དུ་ཕྱིར་ཕེབས་ནས་ཚོགས་ཤིང་རྣམས་རུང་ཁང་དུ་ཕུལ་སྲོལ་ཡོད་པ་དེ་ལ་ཤིང་སློང་ཞེས་ཟེར། ད་ལྟ་སྔོན་གྱི་ཚོགས་ཆེན་འདུ་ཁང་ཉམས་གསོ་གནང་བའི་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་འཇིམ་སྐུ་གསར་བཞེངས་གནང་བ་དང་། གདན་ས་ཁག་གི་འདུ་ཁང་ཡང་གསར་བཞེངས་གནང་བ་མཇལ་རྒྱུ་ཡོད།
ཝེ་ཧི་ས་ཡེ་ཕོ་བྲང་།
ཝེ་ཧི་ས་ཡེ་ཕོ་བྲང་ནི་ཕ་རི་སིའི་ནུབ་ལྷོར་ཡོད། དུས་རབས་༡༧པའི་དུས་དཀྱིལ་དུ། ཧྥ་རན་སིའི་རྒྱལ་པོ་རོ་ཡེ་སྐུ་ཕྲེང་བཅུ་བཞི་པས་ཝེ་ཧི་ས་ཡེ་ཕོ་བྲང་བཞེང་མགོ་བརྩམས་ལ། རིམ་གྱིས་ཡོ་རོབ་གླིང་ཆེན་གྱི་རྒྱས་སྤྲོས་ཆེ་ཤོས་ཀྱི་ཕོ་བྲང་ཞིག་ཏུ་གྱུར། ༡༧༨༩ལོའི་ཧྥ་རན་སིའི་གསར་བརྗེ་ཆེན་པོས་ཝེ་ཧི་ས་ཡེ་རྒྱལ་པོའི་ཕོ་བྲང་གི་ལོ་རྒྱུས་མཇུག་བསྒྲིལ་བར་བྱས། ༡༨༣༧ལོར་ཡང་བསྐྱར་ཞིག་གསོ་བྱས་རྗེས་ཝེ་ཧི་ས་ཡེ་ཕོ་བྲང་ཧྥ་རན་སེ་རྒྱལ་ཁབ་ཀྱི་རྒྱལ་ཁབ་ལས་ཁུངས་སུ་གྱུར།
ཁྱད་ཡོན་སློབ་མ་ ༼ཐེ་ལན་བརྙན་འཕྲིན་འཁྲབ་ཚན་༽
༼ཁྱད་ཡོན་སློབ་མ་༽ དེ་ནི་ཐེ་ལན་གྱིས་༢༠༡༨ལོའི་ཟླ་༨ཚེས་༥ཉིན་ནས་བཟུང་བསྟན་པའི་ཚན་རིག་གི་རྟོག་འཆར་བརྙན་འཕྲིན་འཁྲབ་ཚན་ཞིག་ཡིན་པ་དང་༢༠༡༥ལོའི་མིང་གཅིག་པའི་གློག་བརྙན་ཐུང་གྲས་ནས་བཅོས་སྒྲིག་བྱས་པ་ཞིག་རེད།
ཀརྨ་ཤག་
ལྷ་སའི་ཤར་ངོས་ཀྱི་ཁང་མིང་ཞིག་སྟེ་སྔོན་དུས་དེ༌གར་ཀརྨ་པ་སྐུ་ཕྲེང་ཁ་ཤས་བཞུགས་པ་ཡིན་སྟབས་ཀརྨ་ཤག་ཅེས་མིང་ཐོགས། ཕྱིས་དུས་འགྱུར་ཞིག་གིས་རྐྱེན༌པས་དེའི་བདག་དབང་སེ་ར་བླ་སྤྱིར་ཡོད། དེ་གར་ཆོས་སྐྱོང་བྱ་ཁྲི་སྤྱན་གཅིག་ཁོག་ཞུགས་བྱེད་སའི་ལྕོག་འདུ་ཁང༌དང་བཅས་ཡོད་པ་དང་། ཁང་པའི་མིང་ཆོས་སྐྱོང་ལ་ཐོགས་ནས་ཀརྨ་ཤག་ཆོས་སྐྱོང་ཟེར། དམངས་ཁྲོད་བོད་སྲོལ་དུ་ཀརྨ་ཤག་ཆོས་སྐྱོང་དེ་ལྷ་སའི་གཙུག་ལག་ཁང་གི་གནས་སྲུང་དང་། ཡུལ་གྱི་ས་བདག་རྡོ་བདག་ཡིན་པས་ལྷ། ས་བ་ཞིག་ཡིན་ཕྱིན་ལྷ་དེ་གསོལ་དགོས་པའི་ཤོད་སྲོལ་ཡོད། འོན་ཀྱང་ལྷ་དེའི་གསོལ་མཆོད་བྱེད་མཁན་གཙོ་བོ་རགས་རྒྱབ་པ་དང་པིང་གཏོང་བ་སོགས་ཡིན་སྟབས་ཤོད་རྒྱུན་དུ༌ཀརྨ་ཤག་སྤྲང་པོའི་ལྷ་ཞེས་ཀྱང་ཟེར། སྔོན་དུས་སྐུ་རྟེན་ལ། བོད་ས་གནས་སྲིད་གཞུང་གི་གོ་གནས་མེད་ཀྱང་དུས་རབས་ཉི་ཤུ་པའི་ལོ་རབས་སུམ་ཅུ་པའི་ནང་ནས་ཀརྨ་ཤག༌ཆོས་རྗེར་རིམ་པ་དྲུག་པའི་ལས་ཚན་གྱི་གོ་གནས་བྱུང་།
མིང་ཐོགས་ཚུལ།
ལྷ་སའི་བར་སྐོར་གྱི་ཤར་ངོས་འོང་སྟོད་ཞིང་ཁའི་ལྷོ་ངོས་སུ་དགོན་དེ་མཇལ་རྒྱུ་ཡོད། ཀརྨ་ཤག་ཅེས་པ་ནི། སྔོན་གནས་དེའི་ལྷོ་ངོས་སུ་བཀའ་ཤག་ལྷོ་ཞེས་སྡེ་པ་གཞུང་གི་བཀའ་ཤག་ཚོགས་སའི་ཁང་པ་སེར་པོ་གསུམ་ཐོག་ཅན་ཞིག་ཡོད་པ་དེའི་སྲུང་མ་ཁང་ལྟ་བུར་གྱུར་པས་ཀརྨ་ཤག་དང་། ཡང་གསུང་སྲོལ་གཞན་ཞིག་ནི་ཀརྨ་དགོན་གསར་ཇུན་གར་བས་གཏོར་རྗེས་དེའི་སྲུང་མ་བཞུགས་ཡུལ་དུ་སྲུང་མ་ཁང་དེ་བསྐྲུན་ཞེས་གསུངས། ཀརྨ་དགོན་གསར་གྱི་རྒྱ་ཕིབས་སེ་ར་དགོན་པར་ཕུལ་རྗེས་སྲུང་མ་ཁང་དེའི་བདག་ཐོབ་ཀྱང་སེ་ར་དགོན་པར་སྦྱར་བ་ཡིན་སྟབས་སྔོན་སེ་ར་བླ་སྤྱིའི་ཁོངས་ཡིན།
སྲུང་མ།
ཀརྨ་ཤག་སྲུང་མ་ཁང་དུ་གཙོ་བོ་ལྷ་སའི་ས་བདག་གམ་ཡུལ་ལྷ་ཆོས་སྐྱོང་ཀརྨ་ཤག་གི་བཙན་ཁང་ཡིན། འདིའི་མཚན་ངོ་མར་ཤར་ཕྱོགས་སྐུ་ཡི་རྒྱལ་པོའི་བློན་པོ་ཆོས་སྐྱོང་བྱ་ཁྲི་སྤྱན་གཅིག་ཅེས་ཞུ། བྱ་ཁྲི་སྤྱན་གཅིག་ཅེས་པ་ནི། ལྷ་དེའི་སྣང་བརྙན་རྒྱུན་གཏན་གྱི་སྤྱན་གཉིས་བཙུམས་ཤིང་། དཔྲལ་བའི་ཡེ་ཤེས་ཀྱི་སྤྱན་འབུར་ཚུགས་སུ་གཟིགས་པ་དེས་ནམ་མཁར་བྱ་ཁྲི་གཅིག་འཕུར་ཀྱང་ཐམས་ཅད་སྤུ་མདོག་མ་ནོར་བར་ཁྲ་ལམ་མེར་གཟིགས་ཐུབ་ཅེས་ཟེར། དེའང་བྱ་ཁྲི་སྤྱན་གཅིག་སྐུ་ཤིན་ཏུ་འཚུབ་པས་གུ་རུ་རིན་པོ་ཆེས་སྤྱན་གཉིས་བཏོན་གནང་སྟེ“ད་ཁྱོད་ཀྱིས་ཅི་མཐོང་ངམ”ཞེས་གསུངས་པར“ངའི་མིག་གཅིག་གིས་ནམ་མཁར་བྱ་ཁྲི་གཅིག་འཕུར་བ་མཐོང་བྱུང”ཞེས་ཞུས་པ་བཅས་ཀྱིས་སྲུང་མ་དེའི་མཚན་ལ་བྱ་ཁྲི་སྤྱན་གཅིག་ཅེས་གསོལ། ཆོས་སྐྱོང་འདི་སྐུ་ཕེབས་གནང་སྲོལ་ཡོད་ཅིང་། དེའང་སྐུ་ཁོག་གཅིག་ལ་བྱ་ཁྲི་སྤྱན་གཅིག་དང་། འཁོར་བཙན་རྒོད་ཆེན་མོ་སོགས་ཕེབས་པ་ཡིན། བྱ་ཁྲི་སྤྱན་གཅིག་གི་དབུ་ཞྭ་རྨོག་གི་སྟེང་དུ་དར་འཕྲུ་དང་། འཁོར་བཙན་རྒོད་ཆེན་མོའི་དབུ་ཞྭ་ནི་བཙན་ཞྭ་ཡིན། ད་དུང་སྐབས་རེ་ཐང་ཞུ་གྱོན་པའི་རྒྱལ་པོའང་སྐུ་ཕེབས་གནང་སྲོལ་ཡོད། ལྷ་དེ་ནི་རགས་རྒྱབ་པ་དང་སྐོར་བྱ་པ། ལྷ་སའི་ལྷ་མོ་བའི་སྐྱིད་སྡུག་སོགས་འགས་དུས་བཀག་ལྟར་ཟླ་རེར་སྐུ་གསོལ་ཐེངས་རེ་ཞུ་སྲོལ་ཡོད། རྒྱུན་གཏན་གྲོང་ཁྱེར་ནང་ནས་གསོལ་ཁ་བཀྱག་སྟེ་ལུང་བསྟན་སོགས་ཞུ་བ་ཡིན། བྱ་ཁྲི་སྤྱན་གཅིག་གི་བཀའ་ལུང་མི་གསལ་ཞིང་སྐུ་ཕེབས་ཡུན་ཡང་ཐུང་། འོན་ཀྱང་བཙན་རྒོད་ཆེན་པོ་ནི་སྐུ་ཕེབས་ཡུན་རིང་ལ་བཀའ་ལུང་ཡང་གསལ་པོ་ཡོད། ལོ་ལྟར་སྨོན་ལམ་ལ་རྒྱལ་བ་རིན་པོ་ཆེ་ཚོགས་ཕེབས་གནང་བ་ཡིན་ན་ཤ་ཁྲོམ་ཟུར་ནས་གུས་ཕྱག་འབུལ་ཞིང་ཕེབས་སྐྱེལ་གྱི་ཚུལ་བྱེད་དགོས།
འཛམ་གླིང་སྤྱི་བསངས།
ལོ་ལྟར་བོད་ཟླ5ཚེས15སྟེ་འཛམ་གླིང་སྤྱི་བསངས་ཉིན་རང་གི་འཁོར་རགས་རྒྱབ་བཙན་ཁང་དང་མཉམ་དུ་སྐུ་ཕེབས་གནང་སྟེ་མཇལ་ཁ་གཏོང་དགོས། བོད་ཟླ་དྲུག་པའི་ཟླ་མཇུག་གི་ཉིན་ཞིག་ཐོག་མར་ཀརྨ་ཤག་སྒོ་རྭའི་ནང་བོད་ཀྱི་བསྟན་སྲིད་དང་། ལོ་ཕྱུགས་ཚོང་སོགས་ལེགས་ཉེས་ཇི་ཡོང་གི་རྟགས་མཚན་དང་། བཀའ་ལུང་གནང་དགོས། བཀའ་ལུང་རྟགས་མཚན་མཚོན་བྱེད་ནི། དངོས་པོ་དང་གསང་བརྡ་སོགས་ལས་སྟོན་གནང་བ་ཡིན། དེ་ནས་རགས་རྒྱབ་པ་དང་སྐོར་བྱ་བས་འཆམ་རྒྱག་དགོས། འཆམ་ནི་རྔ་འཆམ་ལས་དུང་འཆམ་མེད། རྔ་སྦུབ་དཀྲོལ་མཁན་ནི་གྲོང་ཁྱེར་ནང་གི་སྤྲང་པོ་དང་། འཁྱམ་པོ། མཐེབ་དྲས་རྒྱག་མཁན་སོགས་ཡིན། དེ་ནས་སྐུ་རྟེན་རྟགས་ཧྲག་དང་བཅས་རྟགས་མཚན་གྱི་དངོས་པོ་བསྣམས་ཏེ་སེ་རར་ཕེབས་ཤིང་ཚོགས་ཆེན་རྡོ་གཅལ་སྟེང་གར་འཆམ་དང་བཅས་གཟིགས་འབུལ་ཞུ་དགོས་པ་ཡིན། ཡང་ནོར་གླིང་ཞོ་སྟོན་སྐབས་ལའང་གོང་ལྟར་གཟིགས་འབུལ་ཞུ་དགོས་པ་ཡིན། དེ་ལྟར་རྟགས་མཚན་གྱི་དངོས་པོ་ལག་ཏུ་བཟུང་ནས་སྐྱོད་སྐབས་ལྷ་ས་བས་དོ་སྣང་ཆེན་པོ་བྱེད་ལ། ཆོས་སྐྱོང་གི་བཀའ་ལུང་ཡང་ཀརྨ་ཤག་རྒྱལ་སྒོའི་ཕྱི་རུ་སྦྱར་བས་དེ་ཀློག་མཁན་དང་བཤུ་མཁན་མང་པོ་ཡོད།
དཔལ་ལྷའི་དུས་ཆེན།
ལོ་ལྟར་བོད་ཟླ10ཚེས15ཏེ་དཔལ་ལྷའི་དུས་ཆེན་ཉིན། ཆོས་སྐྱོང་སྐུ་ཕེབས་གནང་ནས་དགའ་ལྡན་དར་ཆེན་སྒྲོལ་མཚམས་སུ་ཆོས་སྐྱོང་གིས་གར་སྟབས་དང་བཅས་དཔལ་ལྡན་ལྷ་མོའི་རྗེས་སུ་ཕྱག་མདུང་དལ་བུར་འཕངས་ཏེ་ཞལ་ཤར་དུ་གཏད་ནས་རང་གནས་སུ་ལོག་ཕེབས། དེ་ནི་བྱ་ཁྲི་སྤྱན་གཅིག་དང་། དཔལ་ལྡན་ལྷ་མོ་ཁྱོ་ཤུག་གི་ཚུལ་ཡིན་ཀྱང་། དཔལ་ལྡན་ལྷ་མོས་ཡུམ་གྱི་ཞབས་ཕྱི་ཡག་པོ་མ་ཞུས་སྟབས་ཁོང་གཉིས་ལོ་གཅིག་ལ་དུས་གཅིག་མ་གཏོགས་མི་འཕྲད་པའི་ཐུགས་སྨོན་གནང་བས་དེ་ཉིན་མཇལ་རྗེས་ཞལ་བྲལ་མི་ཕོད་པའི་ཐུགས་འཕྲེང་གནང་བ་མཚོན་པ་ཡིན་ཞེས་ཟེར། ད་ལྟ་སྔོན་གྱི་བཙན་ཁང་དེར་ཉམས་གསོ་གནང་བའི་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད།
གཟི་
གཟི་ཡི་འབྱུང་བ། ཆེས་སྔ་མོ་ཞང་ཞུང་གི་དུས་སུ་གཟི་གཙོ་བོར་བེད་སྤྱོད་གཏོང་མཁན་དེ་བྱ་རུ་ཅན་གྱི་ཞང་ཞུང་གི་རྒྱལ་པོ་དང་བློན་པོ། ཡང་ན་ཆོས་ལུགས་ཀྱི་ལས་བྱེད་པ་དག་ཡིན། འདི་དག་གིས་གཟི་རིན་པོ་ཆེ་ཆེད་དུ་བཟོས་པའི་དགོས་པ་དང་དམིགས་ཡུལ་ནི། རིན་པོ་ཆེ་འདི་ཉིད་མཛེས་རྒྱན་དང་སྲུང་རྫས། མཆོད་རྫས། གནང་རྫས་སོགས་ཡོང་བ་ལ་མེད་དུ་མི་རུང་བ་ཞིག་ཡིན། དེས་ན་ཞང་ཞུང་འོལ་མོ་ལུང་གི་རྒྱལ་པོས་གཟི་རྡོ་བཙལ་ཆོག་པའི་གནང་བ་སྤྲད་པ་དང་གཟི་བྱེད་མཁན་གྱི་བཟོ་པ་ཚོས་གཟའ་སྐར་ལེགས་ཤོས་དང་བསྟུན་ཏེ་ཤིན་ཏུ་ཐག་རིང་བའི་ས་ཕྱོགས་སུ་གཟི་རྡོ་སློང་། རིམ་པར་རྒྱལ་བློན་དང་མཆོད་དཔོན་དག་གིས་ཐུན་མིན་གྱི་དགོས་པ་འོག རི་མོ་སྣ་མིན་ཅན་གྱི་གཟི་དེ་མེ་ལ་བརྟེན་ཏེ་སྒྲུབ་གནང་ངོ་། གཟི་ཡི་བཟོ་པ་རྣམས་ཀྱིས་ཕ་མེས་ནས་བརྒྱུད་པའི་ལག་རྩལ་དེ་གཞུང་ས་ཁོ་ན་ལ་ཞབས་ཞུ་ཞུས་ཏེ་རྒྱལ་པོའི་བཀའ་ལྟར་ལོ་གཅིག་གི་ནང་གཟི་ག་ཚོད་དགོས་མིན་བཀའ་དང་བསྟུན་ཏེ་བཟོས་དགོས། ཁྱད་པར་དུ་གཟི་བཟོ་བའི་བརྒྱུད་རིམ་དེ་ཡང་ཤིན་ཏུ་གསང་བའི་ཐོག་ནས་གནང་བཞིན་ཡོད། དེ་མིན་གང་རུང་ནས་གཟི་བཟོ་བ་དང་རི་མོ་སོགས་གང་རུང་བཀོད་པ་རྩ་བ་ནས་མི་ཆོག་པ་ཞིག་ཡིན། ཡིན་ན་རྗེས་སོར་ལོ་རྒྱུས་ཀྱི་འགྱུར་བ་ནས་གཟི་བཟོ་བའི་ལག་རྩལ་དེ་དམངས་ཁྲོད་དུ་འགའ་རེ་ཁྱབ་སྟེ་རྒྱུ་ཆ་ཞན་ལ་རྣམ་པ་སྣ་ཚོགས་ཅན་གྱི་གཟི་མཚར་པོ་གང་མང་ཞིག་ཀྱང་དོན། གཡུང་དྲུང་གི་སྟོན་པ་གཤེན་རབ་མི་བོ་ཆེའི་སྐབས་སུ་ཞང་ཞུང་འོལ་མོ་ལུང་དུ་བཟོ་ལ་མཁྱེན་པ་རྫོགས་པའི་མཁས་དབང་སྲིད་རྗེ་འབྲང་དཀར་དང་བསྐོས་རྗེ་བྲང་དཀར། ཕྱ་རྗེ་རིང་དཀར། གར་མ་ལི་ཤོ་སོགས་དུ་མ་ཞིག་མཆིས། བཟོ་སྣ་སུམ་བརྒྱ་དྲུག་ཅུའི་རྣམ་བཞག་བསྟན་པས་འོལ་མོ་ལུང་གི་བཟོ་རྩལ་ཆེས་སྔ་བ་དང་ཕུན་སུམ་ཚོགས་པའི་སྐོར་ཅིག  གཟི་ཕལ་ཆེ་གཟི་རྡོ་ངོས་སུ་ཕྱག་རྒྱ་སྣ་ཚོགས་བཀོད་དེ་མེ་རུ་འཇུག་སྟེ་བསྲེགས་བཅོས་བྱེད་པའི་རྩལ་དེ་རྒྱུ་རྐྱེན་སྣ་ཚོགས་ཞིག་གི་དབང་དུ་རིམ་པར་ཉམས་གུད་དུ་སོང་ནའང་། ཞང་ཞུང་རིག་པའི་མེ་བསྲེགས་ཅན་གྱི་ལག་རྩལ་ཕྱོགས་འགའ་མུ་མཐུད་དེ་དར་བས་རྗེས་སོར་གུ་གེའི་དཀར་ཡོལ་གུ་ཡོལ་གྲགས་ཆེན་པོ་དེ་དོན་པའི་གནས་ཚུལ་ཡང་ཡོད་འདུག
ཡང་ཡོངས་གྲགས་ཁ་བརྒྱུན་གྱི་བཤད་པ་ལྟར་ན། གཟི་རིན་པོ་ཆེ་འདི་མི་མ་ཡིན་གྱི་དངོས་རྫས་སུ་ངོས་འཛིན་གནང་སྟེ། གཟི་འདི་ངེས་མེད་ས་ཕྱོགས་ཁག་ཏུ་ཐོག་མར་རྙེད་དུས་ནོར་རྫས་གཞན་ལྟར་མ་ཡིན་པ་གསོན་པོའི་འབུ་ལྟར་འགྲོ་ཐུབ་པ། གཞི་ནས་མི་ཡིས་ཞྭ་ལྷམ་སོགས་འགེབས་པ་དང་གཟི་གསོན་པོ་དེ་ཤི་པོ་འདྲ་ཆགས་ཅིང་། དེ་ཡང་སྐབས་སྐབས་སུ་གཟི་འདི་བདག་འཛིན་ལེགས་པོ་མ་གནང་བར་གང་རུང་དུ་བཞག་ན་གཟི་རང་ཉིད་ས་སྤོས་པ་ལྟར་བོར་འགྲོ་བ། གང་ལྟར་གཟི་འདི་མི་མ་ཡིན་དང་ཡང་ན་གཟའ་ཡི་ནུས་པ་འཕོག་པའི་ནོར་བུ་ཞིག་ཏུ་ངོས་འཛིན་གནང་སྟེ་སྐྱེས་བུ་གང་རུང་གི་ལུས་སུ་འཆང་ན་ཤིན་ཏུ་ངོ་མཚར་བའི་ནུས་མཐུ་ཡང་ལྷན་དུ་རང་ལ་འཐོབ་ཅིང་། ལུས་བསྲུང་བགེགས་སེལ། གཡང་འཁོར་བཙོག་འགོག བསོད་སྟོབས་སོགས་འཕེལ་བར་གྲགས།
གཟི་ཆུ་མིག་དྲུག་པ
གཅིག
དེ་རིང་ངས་འདི་ནས་ཉེ་ཆར་རྒྱལ་སྤྱིའི་སྟེང་ལ་རིན་གོང་ཆེས་ཆེ་བའི་གཡང་གཟི་ཆུ་མིག་དྲུག་པའི་སྐོར་མདོ་ཙམ་གླེང་བར་བྱ།
སྤྱིར་བཤད་ན།    གཟི་ཆུ་མིག་དྲུག་པ་ནི་གཟི་རིགས་ཁག་ལས་ཅུང་མང་ཤོས་ཀྱི་གྲས་ཡིན་ཡང་།       འདི་ལ་དེ་འདྲའི་གོང་ཆེན་ཞིག་སྟེར་དགོས་པའི་རྒྱུ་རྐྱེན་ནི་གཟི་རང་སྟེང་གི་ཁྱད་ཆོས་ལས་གཞན་ད་དུང་ལོ་རྒྱུས་ཀྱི་རྒྱབ་ལྗོངས་དམིགས་བསལ་ཡོད་པ་བཅས་ལའང་འབྲེལ་བ་མངོན་གསལ་ཡོད་པས།    ང་ཚོས་གཡང་གཟི་ཆུ་མིག་དྲུག་པ་འདི་མ་གླེང་གོང་དུ།        ཐོག་མར་ལོ་འདི་དག་གི་སྐབས་སུ་གཟིའི་ཚོང་ར་དང་འབྲེལ་བའི་དོན་དག་ཁྱད་པར་ཅན་འགའ་ཡང་ཞོར་ནས་གླེང་བར་བྱ།
ཉེ་ལམ་གྱི་རྒྱལ་སྤྱིའི་ཚོང་རའི་ཁྲོད་གཟིའི་རིན་གོང་ནི་ད་དུང་མུ་མཐུད་དུ་ཇེ་མཐོ་རུ་འགྲོ་བཞིན་པ་རེད།    དེ་ཡང་གཙོ་བོ་མང་ཤོས་ཀྱིས་གཟི་འདི་རིན་པོ་ཆེ་གཞན་དང་མི་མཚུངས་པའི་དམིགས་བསལ་ཞིག་ཡིན་པ་ངེས་ཤེས་རྙེད་པའི་རྐྱེན་གྱིས་ཡིན་པ་རེད།       ཡིན་ནའང་།       གཟི་གོང་འཕར་བ་དང་དུས་མཉམ་དུ་གཟི་དང་འབྲེལ་བའི་གནས་ཚུལ་དགོད་བྲོ་བ་རེ་གཉིས་ཀྱང་བྱུང་དང་འབྱུང་གིན་འདུག
དཔེར་ན།      དེང་སང་གཟིའི་ལོ་རྒྱུས་དང་འབྱུང་ཁུངས་བཤད་པའི་སྐབས་སུ།       གཟིའི་ཆེད་མཁས་པར་རློམ་པའི་ནང་ལོག་གི་མཁས་པ་ལ་ལས།        བོད་ཀྱི་གཟི་ནི་རྒྱ་བཟའ་ཀོང་ཇོས་ཇོ་བོ་ཤཱཀྱ་མུ་ནེ་གདན་དྲངས་པ་དང་མཉམ་དུ།     རྒྱ་ནག་ནས་ཁྱེར་འོང་བ་རེད་ཅེས་བཤད་ཡོད་པ་དང་།      བཤད་ཚུལ་དེ་ལ་རྒྱ་མི་མང་པོ་ཞིག་གིས་ཡིད་ཆེས་བྱེད་ཀིན་ཡོད་པ་མ་ཟད།       འབྲེལ་ཡོད་ལས་ཁུངས་དང་།     བོད་ཀྱི་ཚོང་པ་གླེན་པ་སྐོར་ཞིག་གིས་ཀྱང་བདེན་པར་བཟུང་སྟེ་དེ་ལྟར་ཡིན་ཚུལ་གྱི་ལོ་རྒྱུས་སྐོར་ང་ལའང་སློབ་གསོ་གཏོང་གིན་འདུག       སྤྱིར་བཤད་ན་ཁོ་ཚོ་ལའང་ཁག་མི་འདུག་སྙམ།
དེ་ཅི་ཡིན་ཞེ་ན།     ང་ཚོའི་ལོ་རྒྱུས་ཡིག་ཚང་ཁག་ལས་ཇོ་བོ་ནི་རྒྱ་ནག་ནས་གདན་དྲངས་པར་བཤད་པ་དང་།     དེ་ལ་བརྟེན་ནས་ཇོ་བོའི་དབུ་རྒྱན་དང་བྲང་རྒྱན་སྟེང་གི་གཟི་རྒྱན་རྣམས་ཀྱང་རྒྱ་ནག་ནས་ཁྱེར་འོང་བ་རེད་བསམ་ཡོད་པ་ནི་མངོན་སུམ་རེད།     འོན་ཏེ།   ཁོ་བོ་ཅག་གིས་ཇོ་བོའི་དབུ་རྒྱན་ནི་རྗེ་ཙོང་ཁ་པས་(1357___1419)གསར་དུ་བསྒྲོན་པ་ཞིག་དང་།     དེའི་སྔོན་དུ་ཇོ་བོ་ལ་དབུ་རྒྱན་མེད་པའི་ལོ་རྒྱུས་སོགས་གཏན་ནས་ཤེས་ཀིན་མེད་ལ།       ཤེས་ཀྱང་ཉན་འདོད་རྩ་བ་ནས་མེད་དོ།།
གཞན་ཉེ་ཆར་རྒྱལ་སྤྱིའི་ཚོང་རའི་ཁྲོད་གཟིའི་རིན་གོང་གློ་བུར་དུ་ལྡབ་འཕར་བྱུང་བ་ལ།     ཕྱི་གླིང་པའི་མཁས་པ་རེ་གཉིས་ཀྱང་དེ་ལ་ཅུང་ཁེ་མཚར་དུ་བརྩིས་ནས་གཟི་ལ་ཞིབ་འཇུག་བྱེད་མཁན་མི་རེ་འགའ་བྱུང་ཡོད་པ་ནི་བདེན་ཡང་།    མང་ཤོས་ཀྱིས་རྒྱུ་ཆ་དང་གྲུབ་ཆའི་རྫས་སྦྱོར་ལ་འཕྲུལ་ཆས་ཀྱི་དབྱེ་ཞིབ་བྱས་ཏེ་ཟིན་ཐོ་ཙམ་བཀོད་པ་ལས།       ཐོག་མའི་ལག་རྩལ་དང་།      གཟིའི་རྫས་སྦྱོར་གྱི་གྲུབ་ཆ་དང་།    དེ་དག་དང་མིའི་ལུས་ཁམས་བར་ལ་ཕན་གནོད་གང་འདྲ་ཡོད་མེད་དང་།     ལུས་སྲུང་གི་གནད་དང་།    མཚོན་རྟགས་ཀྱི་ནུས་པ་སོགས་ལ་ཞིབ་འཇུག་བྱས་པའི་གནས་ཚུལ་གང་ཡང་བྱུང་མེད།     ཁོ་ཚོས་རགས་བསྡོམས་ཤིག་བྱས་པ་ནི།     གཟིའི་འབྱུང་ཁུངས་དེ་ཨེ་ཇིབ་དང་།        དེ་ནས་ཏ་ཟིག་སོགས་ནས་བོད་ལ་དར་བར་བཤད།    དེ་ལ་ཤེས་མ་ཤེས་ཀུན་གྱིས་རྒྱུ་མཚན་མེད་པར་བདེན་སྣང་སྐྱེས་འདུག་གོ།།
གཉིས།